text:
Evangeliið eftir Matteus, kapittul 6
Olmussa
v1
Varið tykkum, at tit ikki útinna rættvísi tykkara fyri mannaeygum, til tess at verða sædd av teimum; annars hava tit ikki løn hjá faðir tykkara, sum er í himlunum.
v2
Tá ið tú letur olmussu, tá skalt tú ikki blása í lúður framman undan tær, eins og falsararnir gera í samkomuhúsunum og á gøtunum, til tess at teir kunnu fáa heiður av monnum. Sanniliga sigi eg tykkum: Teir hava longu tikið upp løn sína.
v3
Men tá ið tú letur olmussu, tá lat ikki vinstru hond tína vita, hvat høgra hond tín ger,
v4
at olmussa tín má vera í loyndum, og faðir tín, ið sær í loyndum, skal gjalda tær.
Bøn
v5
Og tá ið tit halda bøn, tá skulu tit ikki vera eins og falsararnir, tí at teimum líkar væl at standa og halda bøn í samkomuhúsum og á vegamótum, til tess at teir mega verða sæddir av monnum. Sanniliga sigi eg tykkum: Teir hava longu tikið upp løn sína.
v6
Men tú, tá ið tú heldur bøn, tá far innar í kamar títt og lat aftur hurð tína og bið til faðir tín, sum er í loyndum, og faðir tín, sum sær í loyndum, skal gjalda tær.
v7
Men tá ið tit halda bøn, tá skulu tit ikki taka upp í saman nøgd av orðum eins og heidningarnir, tí at teir halda, at teir munnu verða bønhoyrdir fyri orðanøgd sína.
v8
Verið tí ikki teimum líkir; tí at faðir tykkara veit, hvat tykkum tarvast, áðrenn tit biðja hann.
v9
Tí eiga tit at biðja soleiðis: Faðir vár, tú sum ert í himlunum! Heilagt verði navn títt;
v10
komi ríki títt, verði vilji tín sum í himli so á jørð;
v11
gev okkum í dag okkara dagliga breyð;
v12
og fyrigev okkum skuldir okkara, so sum vit fyrigeva skuldarum okkara;
v13
og leið okkum ikki í freistingar; men frels okkum frá tí illa.
v14
Tí at um tit fyrigeva monnum misgerðir teirra, so skal himmalski faðir tykkara eisini fyrigeva tykkum;
v15
men fyrigeva tit ikki monnum, so skal faðir tykkara ikki heldur fyrigeva misgerðir tykkara.
Føsta
v16
Men tá ið tit halda føstu, tá skulu tit ikki vera daprir í andlitsskapi eins og falsararnir; tí at teir avskapa andlit sítt, til tess at teir kunnu vísa seg fastandi fyri monnum. Sanniliga sigi eg tykkum: Teir hava longu tikið upp løn sína.
v17
Men tú, tá ið tú heldur føstu, tá salva høvur títt og tváa andlit títt,
v18
at tú ikki skalt vísa teg fastandi fyri monnum, men fyri faðir tínum, sum er í loyndum; og faðir tín, sum sær í loyndum, skal gjalda tær.
Vandin við ríkidømi
v19
Savnið tykkum ikki gripir á foldum, har sum mølur og rustur eta, og har sum tjóvar bróta inn og stjala;
v20
men savnið tykkum gripir í himli, har sum hvørki mølur ella rustur etur, og har sum tjóvar ikki bróta inn og stjala.
v21
Tí at har sum gripur tín er, har man eisini hjarta títt vera.
v22
Eygað er ljós likamsins. Er tí eyga títt frískt, verður alt likam títt ljóst;
v23
men er eyga títt sjúkt, verður alt likam títt myrkt. Um tí ljósið í tær er myrkur, hvør stórt verður tá myrkrið!
v24
Eingin kann tæna tveimum harrum; tí at annaðhvørt vil hann hata annan og elska annan, ella vil hann halda seg aftur at øðrum og vanvirða annan. Tit kunnu ikki tæna Guði og mammon.
Stúrið ikki!
v25
Av hesi søk sigi eg tykkum: Stúrið ikki fyri lívi tykkara, hvat tit skulu fáa at eta, og hvat tit skulu fáa at drekka; ei heldur fyri likami tykkara, hvat tit skulu fáa at fara í. Er ikki lívið meiri enn maturin og likamið meiri enn klæðini?
v26
Hyggið at himmalsins fuglum; teir sáa ikki, ei heldur teir heysta og bera ei heldur saman í løður, og himmalski faðir tykkara føðir teir; eru tit ikki mikið meir verdir enn teir?
v27
Men hvør tykkara kann við at stúra leggja eina alin aftur at ævi síni?
v28
Og hví stúra tit fyri klæðunum? Gevið tykkum far um liljurnar á markini, hvussu tær vaksa; ikki tær arbeiða, ei heldur tær spinna;
v29
men eg sigi tykkum, at ikki sjálvur Sálomon í allari dýrd síni var skrýddur eins og ein teirra.
v30
Men tá ið nú Guð soleiðis klæðir grasið, sum í dag stendur á markini, men í morgin verður blakað í ovnin, man hann tá ikki mikið meir klæða tykkum, tit fátrúnu?
v31
Tí eiga tit ikki at stúra og siga: Hvat skulu vit fáa at eta? ella: Hvat skulu vit fáa at drekka? ella: Hvat skulu vit fáa at lata okkum í?
v32
Tí at eftir øllum slíkum søkja heidnir menn; og tí at himmalski faðir tykkara veit, at tykkum tarvast alt slíkt.
v33
Men søkið fyrst Guðs ríki og rættvísi hansara, so skal alt hetta verða tykkum givið umframt.
v34
Stúrið tí ikki fyri deginum í morgin; tí at morgindagurin man stúra fyri sínum egna. Hvør dagur hevur nóg mikið í síni plágu.


c: text/html

text:
Tað eru fleiri orsøkir og endamál við Samtak. Fakfeløg í Føroyum ætla sær í størri mun at seta dagsskránna í arbeiðsmarknaðarmálum. Portalurin samtak.fo er eitt av høvuðsamboðunum í hesum.
Samtak vendir sær fyrst og fremst til limirnar, men eisini almenningin sum heild, og virkar fyri, at umstøðurnar hjá limum í fakfeløgum fáa størri rúmd í almenna rúminum.
Samtak er kunningaramboð, har fólk eitt nú kunna leita sær vitan um sáttmálar, rættindi sum heild, um lógir og um ymisk evni, ið eru tengd at arbeiðslívinum.
Samtak setur t.d. sjóneykuna á ALS, javnstøðu, lutfalsligt fátækradømi, arbeiðsmarknaðarlógir og trygd á arbeiðsplássum á landi og sjógvi o.s.fr.
Í løtuni mynda Føroya Arbeiðarafelag, Føroya Fiskimannafelag, Klaksvíkar Arbeiðsmannafelag og Klaksvíkar Arbeiðskvinnufelag Samtak, men ætlanin er at fáa fleiri fakfeløg við í samstarvi.
Samtak stuðlar undir verandi virksemi hjá fakfeløgunum og virkar í høvuðsheitum á yvirskipaðum stigi.
Feløgini í Samtak hava tilsamans knapt 6000 limir.
Samtak ber fram tíðindi og sjónarmið, og varpar ljós á serlig evni, sum eru viðkomandi fyri limirnar.

robotstxt: allowed

filter: keep


text:
Ráðgeving og tænasta
Við røttum loysnum kann gerandisdagurin gerast lættari
ROSAH veitir ergoterapeutiska ráðgeving og kunning um hjálpartól, og tá hugsað verður um nýbygging ella renovering. Hvat er neyðugt at hugsa um, tá øll skulu hava atgongd til ein bygning. Vit veita ráðgeving til byggiharrar og privatfólk um hvat ein eigur at hugsa um í sambandi við plasering av hjálpartólum, eitt nú um atkomu. Eisini viðvíkjandi hurðum og hvat pláss er neyðugt hjá einum koyristóli, tá hugsað verður um vendiradius. Eisini eru grundleggjandi viðurskifti, sum ikki verður gáðað um í sambandi við atkomu og bygningar, sum verða gjørdir í dag - bæði alment og privat.
Les meira


text:
Skráseting til løgtingsval
Luttøka er ávirkan
MFS vil tryggja limum okkara mest møguliga ávirkan á lestrarviðurskiftir í Føroyum. Tað er hugsjónin hjá MFS, at besta ávirkanin fæst við luttøku. Avgerðir verða tiknar av teimum, ið luttaka. Tí vil MFS heita á øll lesandi at luttaka á løgtingsvali og á tann hátt vera við, tá ið avgerðir verða tiknar.
Lesandi uttanlands
Í samband við løgtingsval í Føroyum hava føroyingar staddir uttanlands í lestrarørindum, møguleika at luttaka á løgtingsvali umvegis brævatkvøðu. Áðrenn tað er gjørligt at atkvøða umvegis brævatkvøðu, skulu lesandi uttanlands søkja um upptøku á løgtingsvallistanum í teirri kommunu í Føroyum, har tey seinast vóru skrásett í fólkayvirlitinum.
Við umsøknini skal eisini vera ein lestrarváttan frá útbúgvingarstovninum. Um tú hevur lestrarkort, so kann hetta nýtast sum váttan. Tak avrit av kortinum, og send tað inn við umsóknini. Hevur tú ikki lestrarkort, mást tú fáa aðra váttan frá útbúgvingarstovninum. Á fleiri útbúgvingarstovnum kann ein lestrarváttan prentast út frá tínari persónligari síðu á intranetinum hjá útbúgvingarstovninum. Ella tú setir teg beinleiðis í samband við útbúgvingarstovnin, og biður um eina váttan.
Nær skal søkjast
Umsóknin, ið skal váttast av útbúgvingarstovninum, skal verða móttikin og avgreidd í kommununi í seinasta lagi 3 vikur áðrenn valdagin. Summar kommunur taka ímóti umsóknum, ið er skannaðar inn og sendar teimum, um tað tekur ov langa tíð at senda umsóknina við posti.
Tað er ymiskt, hvussu langa tíð tær ymsu kommunurnar brúka at avgreiða umsóknirnar, men umleið ein vika fer við málsviðgerðini. Hetta ber í sær, at lesandi, ið vilja vera vís í at sleppa at atkvøða, eiga at senda umsóknina um upptøku á vallistanum í seinasta lagi 4-5 vikur áðrenn valdagin.
Tað ber til at søkja um upptøku á vallistanum alt árið – óansæð um tað er valár ella ikki. Fyri ikki at koma í tíðarneyð, kann tað verða ein fyrimunur at senda umsóknina í góðari tíð. Á henda hátt verður bert eftir at avgreiða sjálva atkvøðuna, tá valið verður útskrivað.Mannagongdin at søkja um upptøku á vallista er tann sama líka mikið hvar í heiminum ein lesur.
At velja
Er ein ikki í Føroyum, kann ein senda brævatkvøðuna longu fýra mánaðar, áðrenn valið er. Tað er tó helst er lættast at bíða, til allir vallistarnir eru klárir, so ein veit, hvat er at velja ímillum. Er ein hinvegin í Føroyum, tá valið er (t.d. í summarferiu), so kann ein fara á valstaðið sjálvt at velja, um ein er á vallistanum. Ein skal bara hava prógv við.
Vil ein senda brævatkvøðu úr Danmark til føroyska valið, ber til at fara til somu støð, sum danskir borgarar brúka til donsk val. Fyri at brævatkvøða uttanfyri danska ríkið, skal ein møta á føroyskari ella danskari sendistovu ella konsulati. Í báðum førum skal tað vera við prógvi, t.d. eitt pass. Sendistovurnar ella konsulatini hava so eitt pappír, ið ein skal skriva navnið (við tilskilan til flokkin, um viðkomandi er í einum flokki), flokkin ella bókstavamerkið hjá einum flokki, ið ein vil atkvøða fyri, á.
Um tað er langt at fara til konsulat ella sendistovu, kann tað vera eitt hugskot at tryggja sær, at tey hava fingið pappírini sendandi, ið ein skal brúka til at atkvøða. Vanliga vera hesi send sendistovum/konsulatum, tá seinasta freist at halda val nærkast, ella tá val verður útskrivað í ótíð.
Tað ber til at senda fleiri brævatkvøður, eins og tað ber til at møta upp og atkvøða, um ein hevur sent eina brævatkvøðu. Ger ein tað, verður gamla brævatkvøðan tikin burtur áðrenn uppteljingina, og nýggjasta atkvøðan telur.


text:
Orð: J.O. Wallin
Týtt: R.C. Effersøe
Eitt heim, eitt varandi heim ei her,
ei her á jørð eg kann finna,
tí verðin við øllum, í verðini er,
sum blóman um heystið skal svinna;
eg líkni mítt lív við ein skugga, ein dreym,
við regnið í gjár, við ein fossandi streym,
sum í veraldardýpið man renna.
Alvaldandi faðir, tú standi mær hjá,
at syndin ei hjarta mítt skaðar,
at elska og akta teg læra eg má
ta økt, sum tú lívið mær lagar,
at liva hjá gronnum við semju og frið,
og í øllum starvi at hava teg við,
so styttast best útlendings dagar.


text:
2. flokkur í Skúlanum við Streymin
Indlæst på færøsk af Hallgerð Mote
Grindahvalur er ein tannhvalur, sum verður roknaður upp í delfinættina, og er tí í ætt við eitt nú bóghvítuhval og hvessing.5
Grindahvalur, sum livir undir Føroyum, nevnist langbøkslutur grindahvalur. Hetta slagið hevur longri bøksl enn stuttbøkslutur grindahvalur.7
Langbøksluti grindahvalur livir bæði á sunnaru og norðaru hálvu. Hildið verður, at tað eru okkurt um 800.000 grindahvalir í norðurhøvum.9
Grindahvalur er eitt súgdjór. Leiftrarnir súgva mjólk frá mammu síni í minsta lagi hálvtannað ár. Teir fáa tenn, tá ið teir eru 6 mánaðir gamlir.11
Grindahvalur etur umleið 50 kg av føði um dagin. Hann etur fyrst og fremst høgguslokk, men undir Føroyum eisini svartkjakft og gullaks, um lítið er til av høgguslokki.13
Sagt verður, at grindahvalur “sær” við oyrunum. Grindahvalur sendir ljóðbylgjur út ígjøgnum kúlusiggið. Tá ið tær eitt nú raka eina høgguslokkatorvu, verður ljóðið kastað aftur, og á henda hátt veit hvalurin, hvat er fyri framman.15
Grindahvalur andar ígjøgnum blástrið. Eitt vætuskýggj sæst ein slakan metur upp í loft, tá ið hann andar út.17
Grindahvalur gongur í flokki, og tað eru kvennhvalirnir, sum stýra grindini og hava ræðið. Kvennhvalirnir liva eisini longur enn kallhvalirnir og verða upp í 60-65 ára gamlir.19
Kallhvalurin er størri enn kvennhvalurin. Hann verður einar 6,5 metrar langur og vigar 2,5 tons.21
Føroyingar veiða grind til matna. Hildið verður, at tað hevur verið gjørt her á landi, síðani fólk búsettust á oyggjunum í 9. øld.23
Nógv tvøst og spik er á einum grindahvali. Tað, sum ikki verður etið feskt, verður saltað og turkað fyri at halda sær longur. Ein forkunnungur rættur er at eta turra grind og spik saman við turrum fiski og køldum eplum.25
Mynduleikarnir mæla føroyingum frá at eta grind, tí ov nógv tungmetal er í matinum. Men siðvenjan at veiða og eta grind livir enn væl millum føroyingar.27
Foto/ Myndir/ Asseq/ Valokuva/ Guvvieh:
S1: U.S. Fish and Wildlife Service Northeast Region- flickr.com
S4+20: Barney Moss - commons.wikimedia.org
S6: Chris huh - commons.wikimedia.org
S8: Pcb21 - commons.wikimedia.org
S10+18: Mmo iwdg - commons.wikimedia.org
S12: © Hans Hillewaert - commons.wikimedia.org
S14: Shung - commons.wikimedia.org
S16: 2315319 - pixabay.com
S22+26: Eileen Sandá - commons.wikimedia.org
S24: Arne List - flickr.com
S28: NOAA Photo Library - commons.wikimedia.org


text:
Orð: Ókendur
Lag: Där björkarna susar
Týtt: Kajfinn Hammer
1. Eg veit eitt land sum bíðar mær, tá eg skal burt her frá,
eitt Land, sum eg í arv her havi fingið!
:,:Har ævigt songur ljóma skal sum margfalt fossadun,
í sanginum eg longu nú her syngi!:,:
2. Eg veit eitt stað, har eg kann bera alt sum nívir meg,
og alt, sum darvar mær á smala vegnum;
:,:har sorgin vend til gleði er, og tár til bros er vent
á Golgata, eg fann á frelsudegnum.:,:
3. Har havi eg eitt skýli trygt í mótgongd og í neyð,
eitt hvíldarstað, har tryggur eg kann hvíla;
:,:tá angist meg vil knúsa, eg tá søki Golgata,
har frið eg finni, aftur eg kann smíla!:,:
4. Eg elski Golgata har syndabyrða mín fall av,
tá eg til Jesus kom við angurstárum;
:,:í blóðinum eg reinur varð, fekk rætt til Lívsins Træ,
o, dýra blóð, sum rann frá Jesu sárum.:,:


text:
Fiskaaling: Kring heimin verða smolt einamest framleidd í smoltstøðum við endurnýttum vatni. Hetta setir stór krøv til vatngóðskuna, so laksurin fær bestu møguligu livikor. Stóru útbyggingarnar av smoltstøðum gera, at til ber at ala alsamt størri smolt. Hetta merkir, at tíðin, sum laksurin skal verða á sjónum, styttist, og kann vera við til at avmarka tíðina við eitt nú lúsatrupulleikum. Fiskaaling og Luna eru farin undir eitt samstarv at menna vitanina innan biofiltur, vatngóðsku og fiskaheilsu á smoltstøðum.
Seinastu árini hava føroysku alifyritøkurnar framt víðfevndar byggingar av nýmótans smoltstøðum. Hetta fyri at økja um framleiðsluna og millum annað ala størri smolt, áðrenn tey fara á sjógv, og harvið avmarka tíðarskeiðið, har virus og lýs kunnu gera um seg og elva til óneyðugt felli av alda laksinum.
Á smoltstøðum er tað alneyðugt við eini væl virkandi og støðugari skipan, sum tryggjar áhaldandi góða vatngóðsku og harvið betri fiskaheilsu og vøkstur. Í hesi skipan eru tað biofiltur, sum reinsa tað endurnýtta vatnið fyri ótørvir, ið koma frá sjálvum smoltinum eins og frá fóðrinum.
Í biofiltrunum eru tað tær nitrifiserandi og denitrifiserandi bakteriurnar, sum burturbeina til dømis ammonium, nitrit og nitrat úr endurnýtta vatninum. Talan er um evni, sum í ov stórum nøgdum kunnu hava beinleiðis neiliga ávirkan á laksin við at elva til vánaliga heilsu og strongd, og harvið økja um fellið. Tað er tí av alstórum týdningi at tryggja væl virkandi og støðug biofiltur við gagnligum bakterium, ið megna at viðlíkahalda góða vatngóðsku á smoltstøðunum.
Størri vitan um bakteriusamfelagið i biofiltrunum – eitt nú um bakteriusamanseting og virkni – kann geva virðismikið innlit í ymisk viðurskifti á støðini, ið ávirka biofiltrini. Hetta kann geva alarum møguleika fyri at betra um mannagongdir og harvið menna framleiðsluna.
Vitanin av hesum slagi er tó rættiliga avmarkað í løtuni, og tískil eru starvsfólk á starvstovuni hjá Fiskaaling á iNOVA farin undir at at granska innan hetta økið í tøttum samstarvi við vinnuna. Eitt nú er farið undir eitt ítøkiligt arbeiði, har Fiskaaling og Luna samstarva um at menna vitanina innan biofiltur, vatngóðsku og fiskaheilsu á smoltstøðum.
Um tú veitst okkurt, sum VP ikki veit - skriva so til vp@vp.fo


text:
Can Tho Floghavn
Can Tho Floghavn (vjetnamesiskt: Sân bay Quốc tế Cần Thơ) er ein flogvøllur í Can Tho, Vjetnam. Flogvøllurin varð upprunaliga bygdur í undir Vjetnamkrígnum í 1965 av Unitet States Air Force. Eftir at kríggið var av í 1975, bleiv floghavnin ikki brúkt í nøkur ár, men seinni var hon aftur tikin í nýtslu. Floghavnin hevur verði undir stórum útbyggingum, har vøllurin er blivin longdur til 3000 metrar, hetta varð gjørt frá 2006 til 2008. Seinni hevur verið arbeitt við at byggja ein nýggjan terminal.


text:
Miðjarðarhavsveðurlag
Miðjarðarhavsveðurlag er ikki einans í økinum kring Miðjarðarhavið. Líknandi veðurlag og vøkstur er eisini aðrastaðni, eitt nú í Kalifornia og landslutum í Avstralia, Suðurafrika og Kili. Har er heitt og turt um summarið og lýtt og slavið um veturin. Fyri fleiri túsund árum síðan vóru stórir leyvskógir her. Skógirnir vórðu feldir og eru mest sum horvnir nú. Víð øki eru nú í staðin beitilendi hjá seyði og geit. Bitið elvdi til, at vøksturin broyttist. Kjarr og vøkstir, sum dýr ikki kundu eta, breiddu seg. Á henda hátt kom tann vøksturin, sum vit nevna miðjarðarhavskjarr. Meginparturin av økjunum við miðjarðarhavskjarr eru í dag olivin lundir, sitruslundir og vínakrar. Leyvtrø, sum trívast í miðjarðarhavs veðurlagi eru lavrberjatrø, myrta, eik, bók og kastanjutrø.


text:
Orð: Oswald J. Smith
Lag: Alfred H. Ackley
Týtt: Flóvin Tyril
1. Fagrastur er Jesus, av tíggju túsund ber hann,
hann dalsins hvíta lilja og stjørnan bjarta er.
Hann er øll mín æra, mín gleði dag um dag,
mítt hjarta tí kann syngja eitt himmalskt kærleikslag.
Niðurlag:
Hoyrið song hinnar fríu sál
ljóma søtt og fagurt ringja!
Hoyrið song hinnar fríu sál,
sum ber hvíld, tá byrðar tyngja!
Hoyrið song hinnar fríu sál,
sum mítt hjarta stútt má syngja!
Halleluja! Halleluja!
Hoyr song hinnar fríu sál!
2. Hjarta mítt var byrðað, men bøtt er syndaskuldin,
nú gleðitónar fylla mítt bróst á vegnum heim.
Kristus er mín bjarging, mín songur dýrasti,
hann eiga skal mín lovsong, mín Harri, Meistari.
3. Tá ið hann meg frelsti, hann gleðistrong mín rørdi,
og altíð skal eg syngja: Hann endurloysti meg!
Áður eg í myrkri og deyðaskugga gekk,
men nú hans prís eg syngi, tí frælsi, ljós eg fekk.
4. Frælsissongin glaða ei einglar kunnu syngja,
bert tey, ið vóru deyðans, men frígjørd eru nú.
Tey, sum vóru bundin, í trælakorum stødd,
við fagnaði nú syngja og hevja sigursrødd.


text:
- Tíðindi, mentan og ítróttur
Tarvkálvar í opna grøv
Tak niður
Avlívaður tarvkálvar eru tveittir í opna grv í haganum millum Leirvíksvegin og Kambsdal.
Bæði Umhvørvisstovan og Heilsufrøðiliga starvsstovan rópa varskó.
Bøndurnir, sum áttu tarvkálvarnar, siga, at teir vistu ikki av, at tað er ólógligt at tyrva avlívað kríatúr í náttúruni.
- Vit hava tosað við IRF og ætla at taka okkum av trupulleikanum alt fyri eitt, sigur Rói Matras Absalonsen, sum er ein av teimum trimum bóndunum, í viðmerking við Dag og Viku.
Sí eisini


text:
Orð: Carrie E. Breck
Lag: Grant Colfax Tullar
Týtt: Victor Danielsen
1. Ein sjálvvilligur gekk fyri meg, fyri meg
út á Golgata bannaða træ;
og hann keypti mær frið á tí kvølfulla veg,
tá hann bar mínar syndir hin dag.
Niðurlag:
Tað, sum gekk móti mær,
tað varð út strikað har,
tað varð neglt upp á krosstræið har;
áh, hvat toldi hann tó,
tá Guds vreiði hann sló,
tá hann syndina, skommina bar!
2. Eingin annar var eymur og mildur sum hann,
tá hann sál mína inn til sín dró;
og nú eingin fordøming meir raka meg kann,
tí eg rættvísur eri við blóð.
3. Undir hansara merki eg frítt ferðist nú,
til ein dag eg skal síggja hann har;
og tá, Jesus, tú æruna fært, eina tú,
at tú deyðan og staffina bar!


text:
LGBT ávirkar eisini TÍTT hjúnaband
Føroyar eru eitt ríkt land, eitt hitt ríkasta í heiminum, og hvat ríkidømi er størri enn fólkið sjálvt, at tað mennist og veksur í tali? Hjúnabandi er tann mest grundleggjandi og týdningarmikla eindin í okkara samfelagið. Tað er her framtíðin liggur, tað er her børn blíva til, blíva vard og mennast fyri síðani at føra ættina víðari. Ikki øll hjúnabond fáa børn, men tey eru tó enn eitt slag, sum er ført fyri at fáa avkom, sjálvt um ikki allir limir av tí slagnum kunnu bera seg at við teimum eyðkendu úrslitunum.
Landið hevur áhuga í at virka fyri yvirliving av sær sjálvum, virka fyri nøring av børnum, og at virka fyri einari góðari fyrimynd av familjulívinum. Føroya land viðurkennir tað at ala børn upp sum eina torføra uppgávu og tí at tað vil eggja monnum og kvinnum at skapa góðar og sterkar familjueindir.
LGBT stuðlar halda ikki, at tað ferð at undirmeta mann-kvinnu hjúnabandið. Tey halda, at eitt hjúnaband ímillum tvey av sama kyni verður innkluderandi fyri tey. Men tað sum veruliga fer fram er, at hjúnabandið verður enn meira niðurskriva, tí hjúnabandið verður bara meira um alt, og tá ið hjúnabandið verður meira um alt, so verður tað veruliga til onki. So jú tey blanda seg uppí títt hjúnaband við tað at títt hjúnaband verður niður skriva í virði.
Innan fíggjarheimin er eitt hugtak, sum eitur Greshams lov ið sigur:
“bad money drives out good money”.
Hetta eru hør orð, men passar tað ikki tá ið eg sigi, at eftirgjørdir pengar virðislækka teir veruligu pengarnar?
Hjúnabandið sum vit kenna tað er longu nógv minka í virði, hetta hava vit sjálvi skyldina av. Tað er ov lætt at vera ótrúgvur ímóti makað og børnum. Kanska man skuldi fingið peningaliga revsing tá ið man breyt hjúnabands sáttmálan? Sum hjúnabands støðan er í dag er tað ikki løgi, at LGBT lætt fær selt okkum lygnina um at onki verður broytt viðvíkjandi hjúnabandinum. Tað er sera trist at man er fallin so djúpt, at tey eru farin eftir tí lægsta felagsnevnaranum, og soleiðis brúkar ástarhugin ímillum tvey, sum argumentatión fyri, at man líkur krøvini til at skrásetta/gifta seg. Tað er ferð eftir ferð prógva at ongin er føddur samkyndur, eitt nú vísa vísa 8 stórar kanningar av eineggjaðum tvíburðum at samkyndleiki ikki er viðføddur. Um tað var, so vildu eineggjaðir tvíburðar, sum deila somu genir og hava verið í sama búki, báðir verið samkyndir. Men tað vísir seg, at tá annar er samkyndur, so eru sannlíkindini fyri at hin eisini er tað 10% fyri menn og 14% fyri kvinnur. Ergo er niðurstøðan, at tað eru faktorar eftir føðing, sum ávirka kynsliga orientering.
Tað eru nógv ymisk sløg av virðismiklum sosialum sambondum (t.d. vinarløg), hesi eru tó als ikki viðkomandi uppá sama máta fyri Føroyar eins og hjúnabond eru tað.
Allir flokkar siga seg ynskja at betra um vælferðina, men hon skal eisini fíggjast. Okkara størsta virði er familju eindin. Besta verjan um børnini og framtíð Føroya er tí eitt Gott, Sterkt og Trygt Hjúnaband.
Rætturin til hjúnabandi eigur ikki at vera givin burtur, sum var hann onki verdur. Tað er ein orsøk til, at tað er ein hámarksferð á landsvegnum. Ikki ein og hvør hevur loyvi til at koyra skjótari enn 80 km/t í Føroyum. Latið okkum halda lóg og landaskil, eisini innan familju eindina.
Til síðst vil eg viðmerkja, at tað eri ikki bert eg sum havi brúkt Gresham lóg uppá henda mátan, eitt nú vísti Charlie Munger sum er buisness partnari hjá Warren Buffett á tað sama.
Eg havi fyrr skriva um hetta evni sæð út frá Bíbliuni, hetta kanst tú lesa um aðra staðir her á síðuni
6 stutt video brot um vandaliga hugsan
Øll duga vit at hugsa, men ikki øll duga líka væl at hugsa
Hetta kann vera sera ørkymlandi.
Tí betur er hetta nakað vit kunnu læra, men sum við so nógvum øðrum so krevur tað venjing, Her eru 6 stutt video brot um vandaliga hugsan (critical thinking)
Reis Jesus upp frá deyðum?
Tey kristnu hátíðarhalda aftur í dag, at Jesus úr Nasaret reis upp frá deyðum fyri skjótt 2000 árum síðani. Fleiri og fleiri føroyingar munnu allíkavæl seta spurnartekin við, um hendan so nógv umtalaða uppreisnin hevur nakað við veruleikan at gera – ella kanska teir beinleiðis avvísa, at tað ber til at rísa upp frá deyðum. Og tað er ikki so løgið, tí at tað er neyvan nakar av okkum, sum hevur sæð eitt deytt menniskja komið livandi aftur úr kirkjugarðinum nakrar dagar eftir jarðarferðina.
Framstandandi fólk úti í heimi seta eisini stór spurnartekin við uppreisnina hjá Jesusi. Bretski heimspekingurin, Bertrand Russell, skrivaði fyri nógvum árum síðani, at tað var ivasamt, um Jesus úr Nasaret nakrantíð hevði livað; og um hann hevði livað, so vita vit onki um hann, tí at vit hava ongar álítandi keldur. Og sambært Richard Dawkins eru evangeliini ikki álítandi, tí at tey eru rein fiktión, uppspuni.
Hetta eru sjálvandi sera álvarsligar ákærur móti grundarlagnum hjá kristindóminum. Og kristna trúgvin stendur ella fellur við uppreisnini. Fær man mótprógvað uppreisnina, so hevur man avlívað kristnu trúnna. Er tað veruliga so galið, at hesir ateistarnir hava rætt í, at kristindómurin er ein villleiðing, ið byggir á uppspuna? So reis Jesus ikki upp frá deyðum, og so kunnu vit gott byrja at reinsa Føroyar fyri alla kristiliga ávirkan.
Tað finnast tíbetur vísindafólk úti í heimi, sum ikki eru samd við omanfyristandandi. Í grundini hava tey nógvar góðar grundgevingar, sum gera Jesu uppreisn meiri sannlíka enn ósannlíka. Eg ynski í stuttum at nevna nakrar av grundgevingunum.
Eru handritini álítandi?
Summir kritikkarar vísa á, at handritini í Nýggja Testamenti ikki eru álítandi. Tað er rætt, at ongi upprunahandrit eru at finna í dag; men hinvegin meta nógvir granskarar, at tey tøku handritini eru so mikið álítandi, at tey umboða upprunahandritini nóg væl. Ja, Nýggja Testamenti er tað skjalið úr fornheiminum, ið hevur nógv mest stuðul frá atkomuligum handritum. Hvørki aldurin á handritunum ella vandin fyri feilum í kopieringini ger nakað serligt við trúvirðið hjá Nýggja Testamenti. Bruce Metzger, granskari í Nýggja Testamenti, sigur soleiðis:
“Vit kunnu hava stórt álit á hesum skriftunum, soleiðis sum tær eru komnar til okkara heilt frá fornheiminum, serliga um vit samanbera við aðrar fornar tekstir.”
Eru evangeliini uppspuni?
Tað mesta um Jesu uppreisn stendur í evangeliunum, sum sambært kritikkarum eru uppspuni, men summir granskarar mótmæla hesi niðurstøðu. Bestu dømini um søguliga trúvirðið hjá evangelistunum eru skriftirnar hjá Lukasi: evangeliið og Ápostlasøgan. Serliga Ápostlasøgan inniheldur upplýsingar, sum samsvara væl við aðrar keldur frá samtíðini. Ein granskari í rómverskari søgu, A. N. Sherwin-White, sigur soleiðis:
“Fyri Ápostlasøguna eru staðfestingarnar av søguliga trúvirðinum ómetaliga umfatandi…ein og hvør roynd at vraka hennara søguliga trúvirði, sjálvt í smálutunum, má nú metast at vera skilaleys.”
Jesu uppreisn?
Her koma vit so til Jesu uppreisn: er hon ein søguligur veruleiki? Granskarar hava arbeitt ómetaliga nógv við hesum evninum, og heimspekingurin, Gary Habermas, hevur ein keldulista við yvir 3000 vísindaligum greinum og bókum um evnið bara frá teimum seinastu 35 árunum.
Próvtilfarið fyri Jesu uppreisn umfatar m.a. hesi evni:
- Jesu deyði
- Tann tóma grøvin
- Eygnavitnini
Doyði Jesus?
Summi vilja pástanda, at Jesus als ikki doyði – og so var sjálvandi ongin uppreisn frá deyðum. Men prógvini fyri, at Jesus veruliga doyði, eru so sterk, at ein av teimum víðgongdu skeptikarunum, John Dominic Crossan, viðgongur:
“At Jesus bleiv krossfestur er so vist sum nakað søguligt yvirhøvur kann vera.”
Og ateistiski granskarin, Gerd Lüdemann, skrivaði:
“Jesu deyði sum ein avleiðing av krossfestingini kann ikki noktast.”
Var grøvin tóm?
Kritikkarar vilja eisini pástanda, at umstøðurnar kring ta tómu grøvina páskamorgun vóru illgrunasamar. Summir siga, at frásagnirnar í evangeliunum eru ósannar, tí at grøvin var ikki tóm – og so var heldur ongin uppreisn. Men kendi søgufrøðingurin, Michael Grant, skrivar:
“Tað er rætt, at frásagnirnar í evangeliunum um ta tómu grøvina eru ymiskar, men um vit nýta tey somu metingarstøðini, sum verða nýtt til aðrar forntekstir, so er próvtilfarið so mikið haldgott og trúvert, at einasta niðurstøðan er, at grøvin var tóm páskamorgun, tá lærusveinarnir (kvinnur og menn) komu til grøvina.”
Sóu lærusveinarnir tann upprisna Jesus?
Nógv týdningarmiklari enn hetta er, at lærusveinarnir í eitt tíðarskeið eftir hetta fingu loyvi til at møta tí upprisna Jesusi úr Nasaret, Kristusi. Teir høvdu sæð hann, tosað við hann, nortið við hann og enntá etið saman við honum. Hetta gav teimum frímóð og dirvi til at fara út í heimin at boða kristna boðskapin fyri øllum. Aftur og aftur síggja vit teir nevna Jesu uppreisn í talunum í Ápostlasøguni. Próvtilfarið fyri hesum er so sterkt, at sjálvt ateistiski granskarin, Gerd Lüdemann, skrivar:
“Tað kann tykjast at vera søguliga vist, at Pætur og lærusveinarnir høvdu upplivingar eftir Jesu deyða, har Jesus vísti seg fyri teimum sum tann upprisni Kristus.”
Sum ateistur kann Lüdemann sjálvandi ikki góðtaka uppreisnina, so tí mátti hann siga, at hetta bert vóru sjónir. Men lesur man talurnar í Ápostlasøguni, so er hetta sera ósannlíkt.
Nógv sannlíkari er tað, at lærusveinarnir veruliga funnu eina tóma grøv og ein upprisnan Jesus. Teir vistu, at Jesu likam, sum varð lagt í grøvina, var deytt, og tað var hetta sama likam, sum var vorðið livandi aftur páskamorgun, hóast tað var í nýggjum líki, eitt uppreisnarlikam. Jesus hevði nú vunnið á deyðanum og kundi bjóða øllum menniskjum eitt nýtt lív. Tí kundi hann siga:
“Eg eri uppreisnin og lívið; tann, sum trýr á meg, skal liva, um hann so doyr.” (Jóh. 11,25)
Hetta er nakað, sum vísindi í síni heild ikki kunnu rúma. Tí geva vit professaranum, Sir Norman Anderson, tey síðstu orðini um prógvini fyri uppreisnini:
“Tann tóma grøvin skapar ein sannan klett, sum allar skynsamar teoriir um uppreisnina royna at vika, men til fánýtis.”
Jesus livir – og vit skulu liva! Gleðiligar páskir!
Grundleggjandi fakta:
- Jesus bleiv krossfestur.
- Jesu lærusveinar vóru fullkomuliga sannførdir um at Jesus reis upp og vísti seg fyri teimum.
- Paulus (aka Saul frá Tarsus), sum forfylgdi tey fyrstu kristnu, hann skifti ham og bleiv sjálvur ein kristin.
- Jákup (bróður Jesus), hann var fyrst skeptiskur viðvíkjandi tað kristnu trúnna, men broytti eisini sína áskoðan og bleiv ein trúgvandi.
- Grøvin hjá Jesusi var funnin tóm 3 dagar aftaná krossfestingina. (Habermas & Licona 2004, 48-76)
Tryst her um tú vilt vita meira um ⇒ Trúðvirðið Bíbliuna ⇐
Six reasons why you should believe in non-physical souls
6 orsøkir til at trúgva uppá eina ikki fysiska sál
(Podcast uploaded, with permission, by ReligioPolitical Talk)
This podcast is a must-listen. Please take the time to download this podcast and listen to it. I guarantee that you will love this podcast. I even recommended it to my Dad and I almost never do that.
Details:
In this podcast, J. Warner examines the evidence for the existence of the mind (and inferentially, the soul) as he looks at six classic philosophical arguments. Jim also briefly discusses Thomas Nagel’s book, Mind and Cosmos and discusses the limitations of physicalism.
The MP3 file is here. (67 MB, 72 minutes)
Topics:
- Atheist Thomas Nagel’s latest book “Mind and Cosmos” makes the case that materialism cannot account for the evidence of mental phenomena
- Nagel writes in this recent New York Times article that materialism cannot account for the reality of consciousness, meaning, intention and purpose
- Quote from the Nagel article:
Even…
View original post 723 more words
Trúgvandi guðloysingar
Eg havi fyrr víst á, at tann kristna trúgvin, er ein trúgv samsvarandi prógvum. Men guðloysingar flenna ofta eftir okkum kristnu, og siga at vit kristnu enn liva í steinøldini, men at teir eru komnir víðari við vísind.
“Trúgv er hóast, ella kanska vegna, manglandi prógv.” -Richard Dawkins
Men lat okkum nú kanna hatta gjøllari, trúgva guðloysingar veruliga ikki uppá tað yvirnatúrliga? Her eru 4 stig, sum hvørt byggir á tað undanfarna stigi, og tey krevja øll trúgv:
1) Alt tilfar kom úr ongum.
Løgi sum tað ljóðar, men teir sum bert kalla tað kristnu trúnna fyri pátrúgv, teir trúgva sjálvir at ALT tilfar, sum vit síggja rundan um okkum kom úr ongum. At siga so, er sjálvandi ikki vísindaligt, og ongin hevur nakrantíð so mikið sum roynt at bygt eini sethús úr ongum tilfari. Hetta skrivaði eg um í tí kosmologiska argumentinum.
2) Lív kom frá deyða.
Her er næsti trupulleikin fyri teir, sum siga seg ikki trúgva á Guð. Hetta er sjálvandi eisini vísindaliga ómøguligt, og er tí heldur ikki prógva vísindaliga.
3) Skipan kom í ruðuleikan.
Lógin um varmaelvi sigur greitt, at ALT gongur ímóti størri hurlivasi. Og um tað ikki blívur hildið við líka so kemur ólag í. Hetta síggja vit í tí dagliga, húsini, bilurin osfr, alt má haldast við líka, hetta geldur bæði fyri livandi og deyð ting. Ongin sleppur undan, heldur ikki guðloysingurin.
4) Tilfar bleiv ólikamligt.
Nú eru vit komin til tað seinasta stigið. Hvat er tað at vera tú og eg (tvey menniskju), uttan at hava tað andaliga og rationella stigið við? Hetta er eisini tað mest torføra fyri guðloysingin at svara uppá, tí hvussu kann hetta, sum var onki, men sum bleiv nakað, sum var deytt, men bleiv livandi, bleiv ein organisma, hvussu kann hetta fáa nakað so ólikamligt og undurfult sum tilvitan og skynsemi?
Hetta er tað mest grundleggjandi við at vera eitt menniskja, tí uttan tað vóru vit bert robottar. Men Guð er ein persónligur Guð, hann skapti okkum í sínari mynd:
“Latið Okkum gera menniskju í bílæti Okkara, til at vera Okkum lík! Hon skal ráða yvir fiskunum í sjónum og fuglunum undir himli, yvir fænum og yvir allari jørðini og øllum skriðdýrum, ið á jørðini skríða.” – Guð (1 Mós 1:26)
Guð skapti okkum við serligum eginleikum, sum ger okkum til meira enn djór og maskinur:
- Morali
- Fríum vilja
- Ynskjum
- Dreymum
Sum kristin havi eg ongan ampa av at góðtaka at trúgv er ein partur av dagligdegnum, og tí er tað bara skynsamt, at trúgv og vísind hóska saman eisini.
Sannleikin og Jack Sparrow
Jesus segði um seg sjálvan:
“Eg eri vegurin, sannleikin og lívið….” – Jesus (John 14:6)
Hetta eru ikki smá orð Jesus sigur um seg sjálvan. Vit trúgva øll at sannleikin er, tí um vit ikki trúgva uppá at nakað er satt, so er onki at tosa um. Eg eri heilt vísur í at grunda á tað at eg endurgav Orð Jesusar, so er tað heilt sikkurt longu onkur meining í tínum høvdi:
Skynsemi
Vit brúka dag og dagliga okkara heila at hugsa við, og vónandi er ein ávís skipan í okkara logikki. Hvussu kunnu vit grundgeva fyri, at okkara tilvera er av tilvild, tí avleiðingin um vit veruliga vilja halda fast við, at alt er av tilvild, er at so liva vit í chaos og ikki í cosmos! Sjálvt fólk sum ikki beinleiðis rópa seg trúgvandi játta hetta:
“Tað mest óskiljandi við alheiminum er, at alt er skiljandi.” – Albert Einstein
Men hví er tað so, hví kunnu vit yvir høvur skilja nakað? Hvussu kunnu vit líta á okkara egna vit og skil – sum sambært guðloysi bert er av tilvild, og tí ein tilvildarlig samanseting.
Eg spurdi einaferð ein guðloysing, um hansara heili er samansettur á skynsaman hátt, hansara aftursvar var ikki serliga skynsamt, men tað lata vit fara. Hvussu við tær, er tín heili samansettur á skynsaman hátt, ella eru allar tínar niðurstøður tilvildarligar? Les meira…
Kedes
Eg var í Kedes í Januar, men eg eri ikki komin til at skriva eitt innlegg um evni, men eg fari nokk at byrja uppá tað í hesari vikuni..
Kedes verður sent hvørt týskvøld kl 21:00 á www.kedes.fo
Tá ið Kedes er “ON”, so er møguleiki at kjatta, senda boð til boðklivan ella sms’a.
Eisini ber til at maila spurningar, viðmerkingar ella bønarevnir á: kedes@kedes.fo
Við øðrum orðum: TÚ ert við til at mynda møtið 🙂
Eisini kanst tú finna Kedes á Facebook http://www.facebook.com/kedesfo


text:
Samtyktir gjørdar á bygdarráðsfundi mánadagin 3. nov. 2014.
Á hesum bygdarráðsfundi vóru møtt: Mikkjal Sørensen, Sveinur Bech, Andreas Berg, Eyðolf Bech og
Rannvá Albinus.
1.
Undir fyrstu viðgerð av uppskoti til fíggjarætlan hjá Porkeris kommunu fyri fíggjarárið 2015
gjøgnumgekk borgarstjórin uppskotið saman við bygdarráðnum.
Møguleiki var hjá bygdarráðslimum at seta fram fyrispurningar, gera viðmerkingar og koma við
broytingaruppskotum til fíggjarætlanaruppskotið.
Uppskotið til fíggjarætlan hjá Porkeris kommunu fyri fíggarárið 2015 javnvigar við 12.131.700
krónum.
Skattaprosentið er sett til 21%, og barnafrádrátturin er settur til 6.500 krónur fyri hvørt barnið.
Skattainntøkan eftir hesum uppskoti er: 7.934.193 krónur fyri fíggjarárið 2015.
Eitt broytingaruppskot varð sett fram til aðru viðgerð, og var tað hetta:
Kloakkir – 222.301 Nýgerð: Broytt úr 50.000 kr. til 150.000 kr.
2.
Ymiskt:
a.) Heitt verður á Landsverk um at koma við einum uppskoti yvir niðurseyringarskipanina, ið ætlanin
er at gera upp í Skørðunum, hvussu hon verður gjørd, og hvar hon skal liggja. Semja var um at halda
fast við, at ein oljuskiljari verður settur upp í sambandi við frárenslið frá høllini. Tá hesar treytir eru
uppfyltar, og kommunan hevur góðkent tær, verður byggiloyvið givið.
b.) Borgarstjórin kunnaði um skattainntøkuna hjá Porkeris kommunu fyri oktober 2014, og var hon
849.157 krónur.
Porkeris Bygdarráð


text:
Hin Føroyski Bíbliugrunnurin varð settur á stovn tann 28. november 1948, og fýra mánaðir seinni tann 19. mars 1949 kom øll Bíblian á fyrsta sinni út á føroyskum í týðing Victor Danielsens (1894 - 1961).
Tá vóru eini 20 ár liðin síðani Victor fór undir at týða og geva út partar av Bíbliuni. Nýggja Testamentið kom út í 1937.
Í 1974 kom endurskoðað útgáva við nøkrum fáum málsligum tillagingum.
Bíblian fæst í trimum vanligum støddum - lummastødd, miðal og stórari - umframt eisini við stórari skrift fyri sjónveik, sum kom út í 1987.
Í 1992 varð Nýggja Testamentið lisið inn á 15 ljóðbond, sum tað tekur góðar 20 tímar at lurta eftir.
Bíbliugrunnurin hevur higartil givið Bíbliuna út í 44.000 eintøkum umframt eitt stórt tal av Nýggja Testamentum.
Endurprent av Bíbliuni kom til landið í juli 2005 og er tøkt í bókabúðunum.
Í september 2006 er Bíblian gjørd tøk til brúk á fartelefonum, ið hava møguleika fyri dátaflutningi (GPRS) - sí nærri á wap.biblian.fo
Í november 2006 er Nýggja Testamentið í ljóðútgávu tøkt á fløgu í MP3 sniði.
Í september 2011 gjørdist Bíblian tøk sum smáforrit (App) til iPhone, iPad og Andorid.
Bíbliugrunninurin kann hittast á:
Hin Føroyski Bíbliugrunnurin
Boks 69
FO-110 Tórshavn
Tel:31 23 34 ella 51 48 12
t-post: biblian(kurla)biblian.fo
skype: bibliugrunnurin
Útgávurnar hjá Bíbliugrunninum fáast á fylgjandi støðum:
Streymoy:
- Logos Kristiligur Bókhandil, J. Nolsøesgøta 17, tel 31 23 72, 28 23 72 - www.logos.fo (online keyp)
- H. N. Jacobsens Bókahandil, Vaglið 1, 100 Tórshavn, tel 31 10 36
- Rit og rák/SMS, Tinghúsvegur 60, 100 Tórshavn, tel 60 30 30
- Luthers Bókhandil, Landavegur 20, 100 Tórshavn tel 31 45 62
Norðoyggjar:
- Alfa Bókahandil, N. Pálsgøta 2, 700 Klaksvík, tel 45 55 33
Eysturoy:
- Kristiligur bókhandil Vitin, Heiðavegur, FO-600 Saltangará, tel. 44 91 62, 21 91 62
Vágoy:
- P/F John Poulsen, handil, FO-350 Vatnsoyrar, tel 332034, 21 50 34
Suðuroy:
- Suðuroyar Heimavirki, Vágur 373960


text:
Um træskoytur og føðingardagsgávuna sum hvarv
Bókadeild Føroya Lærarafelags
87,00 kr
Spar 10,00 kr
- Síður: 26
- Útgávuár: 2004
- Upprunamál: føroyskt
- Innbinding: innbundin
- Rithøvundur: Guðrun Gaard
- Myndir: Bárður Oskarsson
Kavi er, og Guðrun og Anna Sofía fáa træskoytur frá snikkaranum, men hægsta ynskið er at fáa ein sparkara. Anna Sofía hevur skjótt føðingardag, og genturnar eru ógvuliga spentar at vita, um hon fær ynskið uppfylt. Morgunin, hon fyllir, eru øll tíðliga á fótum og fara við pápanum út í hjallin, har hann hevur fjalt gávuna. Men tað verður eitt ræðuligt vónbrot, tí føðingardagsgávan er horvin.


text:
Orð: Albert B. Simpson
Lag: James H. Burke
Týtt: Victor Danielsen
1. Áh, tey søtu gleðiboð, ið orðið trúnni ber:
Sum í gjár, í dag, í ævir Jesus Kristus er!
Enn sum fyrr hann elskar síni, sjúk hann grøða kann,
uggar sorgfull, stillar stormin – prís og tøkk til hann!
Niðurlag:
Sum í gjár, í dag, í ævir Jesus Kristus er;
alt umskiftist, Jesus aldri – lovsong honum ber!
Lovsong honum ber! Lovsong honum ber!
Alt umskiftist, Jesus aldri – lovsong honum ber!
2. Hann, sum Pæturs synd tók burtur, ei umskiftist hann,
hann, sum kom til Tummas, allan iva greiða kann,
hann, sum læt Jóhannes við sítt hjarta hvíla seg,
hann mær býður til sítt eyma bróst at leggja meg
3. Hann, sum millum vreiðar bylgjur trygt á sjónum gekk,
stillar stormin harðasta, sum vald á okkum fekk;
hann, sum græt og bað í angist í Getsemane,
deilir hvørja sorgarskál, ið sett er fyri meg.
4. Hann, sum gekk til Emmaus og gisti har við teim,
hann vil fylgjast enn við okkum allan vegin heim;
skjótt hann síggjast skal í skýnum – Harri, ja, kom skjótt!
Hvør, sum á hann trýr; hann eigur hetta lyfti søtt.


text:
Phillip Kingsley - Elasticizer
Um tit lesa 'beauty' bloggar, hava tit væntandi hoyrt um Philip Kingsley og produktið sum eitur Elasticizer. Tað sigst, at Elasticizer gevur hárinum eyka vætu, 'bounce' og 'shine'. Eg eri ein av teimum, ið hevur hoyrt alt tað góða um Elasticizer, og hetta var eisini orsøkin til at eg keypti tað. Kortini hevur tað staðið óbrúkt á hyllini í baðirúminum síðani eg fekk tað. Kremið skal smyrjast í hárið 20 min. áðrenn man vaskar tað, og eg havi gloymt alt um tað til eg longu havi vaska hárið. Kanska minnist eg til tað í morgin...
Elizabeth Arden: Untold - Body Cream
Eg keypti okkurt fyri mammu í Elizabeth Arden básinum í Magasin, og fekk eina gávuerskju afturfyri. Í gávuerskjuni var m.a. hetta kremið. Mær dámar als ikki innpakkingina, og eg væntaði lítið og einki av kreminum. Men so skjótt eg angaði tað, broytti eg meining. Sjálvt kremið er einki at reypa av, men tað angar fantastiska væl, og eg brúki hetta ístaðin parfumu.
Fyrstu ferð eg royndi Happy Light Foundation var tá Knút og eg vóru í Lissabon í apríl, og eg havi brúkt tað síðani. Mær dámar væl Happy Light tí at tað er lætt at arbeiða við, at blenda, hevur lættan til medium dekning og gevur eitt døggfallið úrslit (aka. dewy finish).
The Body Shop: Aloe - Calming Toner
Seinastu tíðina havi eg hoppað tónarin um gerandisdagar, og bert brúkt Clarins Exfoliating Toner eina ella tvær ferðir um vikuna. Aloe Calming Toner lýsur seg sjálvan sum 'calming, er mildur og uttan alkohol. Eg havi brúkt hann aftaná reinsu-smørið frá Body Shop, og má viðurkenna at mær dámar væl at reinsa húðina við hesum báðum. Eg síggi ikki mun á húðini, men eg haldi at tað er gott at vita, at tær seinastu restirnar verða reinsaðar av við hesum.
Avène - Cicalfate
Øll burdu átt hetta kremið á hyllini. 8-hour go home! Cicalfate er tjúkt krem við nógvum zink í, sum hjálpur húðini at endurskapa seg. Serliga gott til sár, irriteraða og/ella turra húð (og barnarumpur havi eg hoyrt).
Avène - Cleanance K
Eksfolierandi og hydrerandi krem, ið eg havi brúkt í fleiri ár. Pudderdåserne hava eitt umfatandi viðmæli av hesum kreminum her sum eg viðmæli tykkum at lesa. Ein góður máti at eksfoliera húðina uppá.
The Body Shop: Seaweed - Ionic Clay Mask
Eg kom í tankar um at mín Aesop maska var við at vera uppi, og tí keypti eg hesa leir-maskuna. Havi tó ikki roynt hana nóg ofta fyri at hava gjørt mær eina meining enn.
Kiehl's: Avocado Eye Cream
Yndis eygnakrem! Tað er tjúkt og gevur nógva vætu, og eg brúki tað áðrenn eg fari í song. Kremið er alt ov tjúkt at brúka undir sminku, men hóskar seg væl til at smyrja á um kvøldið, so húðin sýgur tað til sín um náttina.
The Body Shop: Camomile - Sumptuous Cleansing Butter
Eg fór inn í The Body Shop, tí eg hevði lisið um reinsu-smørið (!?) frá The Body Shop hjá blogginum Essie Button, og vildi fegin royna tað. Smørið upploysir sminkuna (eisini vatnfasta maskara), og ger hetta uttan at turka húðina. Fyrstu ferð eg brúkti tað, vamlaðist eg eitt sindur um at smyrja okkurt sum líkist palmin á andlitið, men hetta havi eg vant meg við, og úrslitið er ordiliga gott.
Til endans vil eg viðmæla eina heimasíðu, har eg plagi at keypa ymisk húðproduktir, nevnliga Escentual! Har havi eg nevnliga keypt Avène og Philip Kingsley tingini. Tey hava eitt stórt úrval av merkjum og vørum, m.a. Bioderma, Clarins, A-Derma og Real Techniques. Í marts hava tey enntá tilboð - 1/3 verður tikin av prísinum á 'French pharmacy brands'. Her er nógv gott at koma eftir fyri ein fyrimyndarliga góðan prís. Vitja síðuna her


text:
Her og nú tilboð. Netto prísir
Sum heitið sigur, eru hetta vindeygu, ið verða seld “her og nú”. Hetta eru vindeygu vit hava á goymslu, av ymsum áðum, t.d. ov nógv bíløgd og annað.
Vindeyguni eru í fínasta standi og verða seld við stórum avslátturi.
Prísur, íroknað mvg, er ásettur.
Storm Vindeygað Sp/f c/o Toni Dam
Postboks 3070
Skótarók 3
FO-110 Tórshavn
Tlfnr:: +298 321 521
Faxnr.: +298 321 421
Email: import@import.fo
Opið er:
Mán. til frí. 08.00 - 13.00
Annars eftir avtalu. Ring :)
HER ERU VIT (KORT)
Tíðindi
Síggj okkara úrval av vindeygum og hurðum ið verða seld til NETTO prísir


text:
Ein góð kórbyrjan/
Fyrsti partur av kórsendingini í útvarpinum, Chorus var sum heild áhugaverdur og eisini rættiliga stuttligur í støðum. Vit hoyrdu Ivan Niclasen práta við teir tríggjar kórútvarpsvertirnar, Urd Johannesen, Gunnvør Poulsen og Bjarna Restorff um kórsang fyrr og nú í Føroyum og tað var nærverandi útvarp, og tónleikurin var góður í støðum og stuttligur aðrar tíðir, í øllum førum var hann øðrvísi enn tað, sum vit plaga at hoyra í útvarpinum. Eg ætli mær at fylgja hesari sendingini sunnumorgnar. Senditíðin klokkan 9.30 er sera góð haldi eg, men sendingin er heldur stutt, kundi hon ikki vart ein tíma hvørja ferð? Eg hopi tey umhugsa at ekspandera og gleði meg at hoyra næsta part av Chorus.
Tónleikurin hesa ferð:
09:19 Tarira, Sunleif Rasmussen stjórnar - Takkarljóð á vármorgni
09:23 Tórshavnar Kamarkór - Hegrin
09:29 Húsakórið - Tá ið teir sóu landið
09:35 Skýrák choir - Jarðareygað
09:42 Pheonix Chorale - Ubi Caritas
09:53 Húsakórið - California dreaming
09:57 Arvo Pärt - Seven Magnificat Antiphons: O Morgenstern


text:
Rænt skip: Bara tveir mans sluppu undan
Bara tveir av manningini sluppu undan, tá
sjórænarar komu umborð á hollendska skipið, FWN Rapide, seinasta leygardag og
tóku 12 av teimum 14 av manningini til gíslar.
Tað sigur
hollendska reiðaríið, Forrest Wave.
Reiðaríið sigur í
einari fráboðan, at tað hevur fremstu raðfesting at fáa samband við rændu
sjófólkini og tryggja, at tey koma heim aftur sum skjótast og so trygt sum
tilber.
Reiðaríið rósar
teimum báðum av manningini, sum vóru eftir á skipinum, fyri professjónalismu og
treystleika undir hendingini, og at hava siglt skipið í eitt tryggari øki.
FWN
Rapide varð smíðað í 2005, og siglir undir hollendskum flaggi. Tað er 10.600
t.dv., og varð álopið við innsiglingina til Port Harcourt. Skipið var á veg úr
Takoradi í Ghana til Onne í Nigeria.
Kelda:
NL Times, Søfart og Ships & Ports


text:
Jólatúrur fyri ung 22. novembur
Undirhald, góður matur og shopping
Í ár gera vit aftur tveir jólatúrar til Danmarkar. Fyrri túrurin 22. - 26. novembur er ætlaður yngri fólki, 18 ár og eldri.
Vit liggja við kai í Hirtshals frá morgni til myrkurs leygardagin 24. novembur.
Úr Hirtshals koyra vit beinleiðis við bussi til Aalborg. Møguleiki er at vitja eitt nú Aalborg Shoppingcenter, Friis Shoppingcenter og Ikea.
Umframt góðu tilboðini, sum Tax Free handilin hevur, vera fleiri sertilboð á júst hesum túrum. Lagt verður upp til tveir spennandi túrar við undirhaldi, serligum matarskráum og tónleiki frá nøkrum av okkara bestu tónleikarum.
Ferðaætlan
Fráferð Tórshavn 22. novembur kl. 21.00
Koma Hirtshals 24. novembur kl. 10.00
Fráferð Hirtshals 24. novembur kl. 21.00
Koma Tórshavn 26. novembur kl. 05.00
Skrá fyri túrin o.a. kemur seinni.
Bílegg ársins jólatúr á netinum, ring á tlf. 34 59 00 ella skriva til booking@smyrilline.fo.
Gevið gætur, at til ber sjálvandi at bíleggja kamarstypu, men ikki kamarsnummar.


text:
Leiðarin fyri Islamskum Stati liggur særdur í Sýria
Abu Bakr al-Baghdadi, leiðarin fyri Islamskum Stati, er særdur og á lívi. Hann verður viðgjørdur á einum sjúkrahúsi í Sýria, eftir at vera raktur í einum loftálopi, sigur leiðarin fyri iraksku fregnartænastuni við blaðið al-Sabah sambært al-Jazeera.
- Vit hava álítandi upplýsingar og skjøl frá keldum í yvirgangsfelagsskapinum, ið siga, at al-Baghdadi framvegis er á lívi. Hann fjalir seg við hjálp frá samstarvsfeløgum, sigur Abu Ali al-Basri.
Leiðarin fyri Islamskum Stati (IS) fær sambært al-Basri viðgerð fyri "beinbrot og álvarsom sár í beininum. Hann fær ikki gingið".
- Heilsa hansara er vánalig, og hann hevur sálarligar trupulleikar. Hann er innlagdur á eitt sjúkrahús í Sýria, skriva lokalir miðlar sambært týsku tíðindastovuni dpa.
Abu Ali al-Basri lýsir heilsustøðuna hjá al-Baghdadi sum "álvarsama".
Hevur eisini sukursjúku
IS-leiðarin líðir eisini av sukursjúku sambært blaðnum al-Sabah.
Skeggjuti oddamaðurin í víðgongda bólkinum, sum seinasta árið nærum er niðurbardur í bæði Sýria og Irak, er fyrr sagdur at vera dripin.
Men hesar upplýsingarnar, sum millum annað eru komnar frá eftirlitsbólkinum Sýriska Eygleiðarastovninum fyri Mannarættindi, eru ongantíð vorðnar váttaðar.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Leopardsnigilin vinnur á morsniglinum
Tá fake gerst fakta
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Tvillingar doyðu av hita, tí pápin gloymdi teir í bilinum
Útflutningurin av makreli og sild er nógv minkaður
Vespureiðrið (76) - 14. mai 2018
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Tíðindi frá Taekwondo felagnum Hwarang Føroyar
Skógarmotta funnin á seyði í Føroyum
Bilsølustevna í SALT á Drelnesi
Radiooperatørur roknaði positionina út, tað var bjargingin
Rák (6) - Urtagott
Prát við Regin Jacobsen, um at Bakkafrost hevur keypt sølufyritøku í USA
NOVA úr Suðuroynni - Sending 6
Hetta kann ikki góðtakast
2.400 pendla til Havnar hvønn dag
Løtan er ikki røtt
Doyði av e-sigarettini
Hugnaløtan (21) - Gestur: Lasse Klein
Samband
Postboks 226
FO-600 Saltangará


text:
Tónlistaskúlin
Í Eysturkommunu tónlistarskúla kanst tú læra at spæla á hesi ljóðføri:
- klaver
- urgu
- messing
- saxofon
- klarinett
- tvørfloytu
- violin
- kontrabass
- gittara
- bass
- trummu
Luttøkugjaldið er kr. 800 um árið. Ljóðførisleiga er kr. 200 um árið.
Tekna teg til tónlistaskúlan við at senda teldubræv til julia.lamhauge@skulin.fo. Við tilmelding skalt tú upplýsa navn, føðidato, bústað, navn á foreldrum/verja og telefonnummar. Er einki pláss tøkt, kanst tú koma á bíðilista. Lægsta aldursmark fyri at koma á bíðilista er 6 ár.
Leiðari er Julia Lamhauge.


text:
Missiónshúsið Tabor byggir arbeiði sítt á Bíbliuna, Guds innblásta og heilaga orð og avgerandi myndugleiki fyri trúgv og lívi hins kristna og sum tulking á fólkakirkjunnar 5 evangelisk-luthersku játtanarrit."
Bíblian – Guds heilaga orð
a. Bíblian er Guds heilaga orð. Hon er gudinnblásin og tískil fult og heilt álítandi.
Í tráð við grundarlagið verður staðfest, at Bíblian er Guds orð, borin okkum ígjøgnum menniskju undir Heilaga Andans leiðslu.
(2 Tim 3,16; 2 Pæt 1,21; Áps 4,25; Jóh 10,35)
b. Bíblian hevur avgerandi og óvikandi myndugleika og er greið og nøktandi til lív og sælu.
Sum Guds orð hevur Bíblian avgerandi myndugleika í øllum spurningum, sum viðvíkja kristnari trúgv og kristiligum lívi Hon er givin menniskjum til lív og sælu í Jesusi Kristi og til tess er hon bæði greið og nøktandi. Eingin myndugleiki kann javnsetast við hana, hvørki siðvenjur ella andligar opinberingar. Nýggja Testamenti lærir okkum, hvat í Gamla Testamenti er bindandi fyri kristnu kirkjuna og hvat bert galt Ísrael undir gamla sáttmálanum.
(2 Tim 3,15-16; Jóh 5,39)
Skaparaverkið
a. Gud hevur skapað himmalin og jørðina, menniskjuni og alt livandi, og heldur støðugt øllum skaparaverkinum uppi. Skapanin er verulig hending.
Alt, sum er til, hevur Gud skapað og givið lív. Til skapanina hoyrir eisini, at Gud heldur øllum tí skapaða uppi. Skapanin er verulig hending, ikki myta ella ævintýr. (1 Mós 1-3; Kol 1,17; Hebr 1,3)
b. Menniskjað er skapað í Guds mynd sum krúnan á skaparaverkinum. Tískil hevur hvørt einstakt menniskja óendaligt virði uttan mun til kyn, aldur, húðarlit, førleikar, heilsu, átrúnað og annað.
Gud hevur skapað alt, men einans menniskjað er skapað í hansara mynd og hevur tískil serstøðu. Til gudsmyndina hoyrir millum annað beinleiðis samfelag við Gud. Gudsmyndin hevur við sær, at eitt og hvørt menniskja hevur óendaligt virði. Øll menniskju hava sama virði uttan mun til munir ella frávik. (1 Mós 1,26-27; Sl 8,4-9)
c. Gud hevur skapað menniskjað gott og rættvíst til ævigt samfelag við Gud og medmenniskjað. Menniskjað er skapað til at elska og æra skapara sín og at elska og verja næsta sín.
Upprunaliga var menniskjað fullkomið og heilagt. Menniskjað hevði samfelag við Gud og næstan, sum var merkt av samljóði, friði og kærleika. Hóast syndafallið hevur menniskjað framvegis somu skyldur mótvegis Gudi og næsta sínum. (1 Mós 1,31)
d. Við syndafallinum, sum er verulig hending, vórðu menniskjans náttúra og viðurskiftini við Gud grundleggjandi broytt. Menniskjað verður nú føtt sum syndari, sum av náttúru ikki vil Guds vilja. Syndin hevur skilt menniskjað frá skapara sínum. Henda skaða hvørki vil ella kann menniskjað bøta. Tí tørvar einum og hvørjum menniskja endurføðing við Guds Heilaga Anda.
Ístaðin fyri samfelag og samljóð, sum menniskjað varð skapað til, komu skilnaður, fremmandagerð og fíggindskapur við syndafallinum. Øll menniskju verða fødd við hesi arvasynd (tað er: uttan nátúrligt álit á Gudi, uttan ótta fyri Gudi og við hugi til tað illa) og avleiðingum hennara. Samfelag menniskjans við Gud er brotið, meðan samfelagið við medmenniskjað er vorðið truplari av syndini. Menniskjað hýsir tó framvegis skapanarkreftum. Men um Guds Andi ikki kallar og endurføðir menniskjað við dópi og trúgv, kann tað ikki gerast sátt við Gud. (Sl 51,7; Job 14,4; Mark 7,21-23; Jóh 3,3-6; Róm 3,23; 5,12; 8,6-7; Ef 2,3)
e. Gud hevur sett menniskjað at ráða yvir øllum øðrum skapningum. Menniskjað eigur tí at umsita og gagnnýta jørðina og tilfeingi hennara undir ábyrgd fyri Gudi, næstanum og umhvørvinum.
Til gudsmyndina hoyrir eisini, at Gud hevur givið mannaættini samábyrgd fyri restini av sínum skaparaverki. Menniskjað skal ráða yvir og gagnnýta jørðina og tilfeingi hennara, men ikki misnýta ella oyðileggja. Atlit skal altíð takast til næstan. Gudsmyndin hevur eisini við sær, at menniskjað sum umsitari stendur til svars fyri Gudi. (1 Mós 1,26-28; 1 Mós 2,19; Sl 33,13-15; Hebr 4,13)
Náðimiðlarnir
a. Jesus Kristus hevur vunnið øllum syndarum Guds náði við deyða og uppreisn síni. Við náðimiðlunum rættir hann syndarum hesa náði og hon verður veitt teimum, ið taka ímóti henni við trúgv á Jesus.
Guds náði er vunnin øllum. Hon verður rætt øllum, ið fáa náðimiðlarnar, men bert veitt teimum, ið taka ímóti henni í trúgv. Tískil eru bæði miðilin og móttøkan neyðug, men tað er gevarin, sum ger náðimiðilin til náðimiðil. (1 Pæt 1,23; Ják 1,18; Kol 2,12)
Orðið (Guds orð)
a. Guds orð er livandi og virkið. Tí er Orðið fyrsti og grundleggjandi náðimiðilin, ið virkar í hinum báðum náðimiðlunum, dópi og altarborði.
Missiónshúsið Tabor, vil vekja menniskju til trúgv á Jesus Kristus. Einans Guds orð megnar at vekja lív av deyða, tí tænir alt virksemið hjá missiónhúsinum Tabor orðsins boðan.
(Róm 1,16; 2 Tim 3,15; 1 Pæt 1,23-25; Ják 1,18.21; Hebr 4,12)
b. Tað er Guds orð, sum ger ein náðimiðil til náðimiðil, ikki orðsins tænari ella tann, ið tekur ímóti náðimiðlinum.
Náðimiðilin er ikki tengdur at, hvør umsitur orðsins boðan ella sakramentini. Heldur ikki er hann tengdur at, um móttakarin er verdugur.
Dópurin
a. Dópurin í Jesu navni er náðimiðil. Í dópinum endurføðir Gud Heilagi Andi syndaran, veitir honum syndanna fyrigeving og ævigt lív og festir búgv í hjarta hansara. Tí tørvar øllum menniskjum at verða doypt.
Jesus innsetti dópin og hevur knýtt síni frelsandi lyfti at honum. Gud hevur sostatt tengt menniskjans frelsu at dópinum. Gud hevur tó ikki avmarkað seg sjálvan til dópin. (Matt 28,18-20; Jóh 3,3-6; Tit 3,5; Kol 2,12; 1 Pæt 3,21)
b. Tað er Gud, sum virkar í dópinum við Orði og Anda sínum, ikki menniskju.
Dópurin er fyrst og fremst Guds náðimiðil, har Gud er virkin í og við menniskjanum við sínum Orði og Anda. Tí er dópurin ikki tengdur at skynsemi ella øðrum førleikum hjá tí doypta. (Róm 6,3-6; Ef 5,25-27)
c. Syndarin tekur ímóti náðini við trúgv á Jesus Kristus og lyfti hansara. Eisini trúnna virkar Gud við Orði og Anda sínum. Trúgv og dópur hoyra tí óloysandi saman.
Uttan trúgv á Jesus og lyftisorð hansara gagnar dópurin einki. Trúnna skapar Guds Andi í syndarans hjarta við at boða honum gleðiboðskapin. Bara Jesus kann frelsa syndaran. Men tað ger hann í dópinum við trúnni. Tí kunnu trúgv og dópur ikki setast upp ímóti hvørjum øðrum. Og tískil hoyrir dópsupplæring óloysandi saman við dópinum. (Róm 10,17; Gal 3,26-27; Kol 2,12; 1 Pæt 1,23-25)
d. Sum Guds Orð talar um børnini, trúnna og dópin, er bæði neyðugt og nátúrligt at doypa børn, ið verða uppald í kristnu trúnni.
Sambært Bíbliuni eru eisini børnini fødd við arvasynd. Trúgv er fyrst og fremst álit, tí kunnu børn eisini trúgva. Og dópurin er Guds frelsandi náðimiðil. Tískil er dópurin eisini fyri børn og ómyndug. (Job 14,4; Sl 51,7; Jóh 3,3-6; Ef 2,3; Matt 18,1-6: Luk 18,15-17)
Altarborðið
a. Altarsins sakramenti er náðimiðil. Har gevur Jesus Kristus syndarum sítt heilaga likam og blóð, sum hann gav fyri allar heimsins syndir. Jesus Kristus er veruliga til staðar í breyði og víni. Tí fær syndarin fyrigeving við altarborðið, so satt hann trýr, umframt at trúgvin á syndanna fyrigeving verður styrkt.
Jesus innsetti altarborðið og hevur knýtt síni lyfti at tí. Har gevur Jesus okkum seg sjálvan og harvið alt, sum hann hevur vunnið okkum, syndanna fyrigeving og ævigt lív. Breyðið er veruliga Jesu likam, vínið er veruliga Jesu blóð. (1 Kor 10,16-17; 11,23-26; Matt 26,26-28; Jóh 6,47-57)
b. Tað er Gud, sum virkar í altarborðinum við Orði og Anda sínum, ikki menniskju.
Altarborðið er fyrst og fremst Guds náðimiðil, har Gud er virkin í og við menniskjanum við sínum Orði og Anda. Tí er altarborðið ikki tengt at skynsemi ella førleikum hjá tí, ið tekur ímóti. Syndarin tekur ímóti náðini við trúgv á Jesus og lyfti hansara um fyrigeving. Av somu grund kunnu børn og ómyndug eisini taka ímóti altarsins sakramenti. (Matt 26,26-28; Jóh 6,51)
c. Altarborðið undirstrikar felagsskap teirra trúgvandi.
Í aðru atløgu undirstrikar altarborðið felagsskapin millum øll tey, ið trúgva á Jesus Kristus. (1 Kor 10,17: Luk 22,15)
d. Altarborðið er fyri øll, ið vilja bera synd sína til Jesus. Tí tørvar øllum trúgvandi at fáa altarsins sakramenti javnan.
Eingin er verdur at koma til Jesus, men av kærleika tekur hann kortini ímóti øllum syndarum, ið vilja taka ímóti hansara fyrigevandi náði. Sostatt er synd í sjálvum sær eingin forðing fyri at taka lut í altarborðinum, men óuppgjørd synd og vantrúgv forða fyri at fáa gagn av tí. (1 Kor 11,23-32)
Heilaga Andans gerningur
a. Heilaga Andans høvuðsgerningur er at leiða syndarar til Jesus Kristus og varðveita teir hjá honum. Tað ger hann fyrst og fremst við at skapa trúgv á Jesus við Guds orði.
Gud hevur sent Heilaga Andan at geva syndarum lut í Jesu Kristi fullgjørdu frelsu við trúnni. Hetta er Andans høvuðsgerningur. Henda gerning ger Andin við at møta menniskjum gjøgnum Guds lóg, sum ger syndarum greitt, at teir hava syndað og mangla Guds yndi, og gjøgnum gleðiboðskapin um Jesus Kristus, sum hevur vunnið syndarum fyrigeving syndanna og Guds yndi. Andin skapar trúgv á henda gleðiboðskap, so syndarin fær lut í frelsuni fyri einki. (Jóh 14,16-18.26; 15,26; 16,8-15; Ef 1,13-14)
b. Heilagi Andin býr í hjørtunum hjá øllum teimum, ið trúgva á Jesus Kristus og eru doypt til hansara.
Ein og hvør, sum trýr á Jesus Kristus og er doyptur, hevur Guds Anda. Bíblian kennir bara ein dóp, ið gevur Andan, tað er vatndópurin. (Matt 3,11; 28,19; Áps 2,38; 1 Kor 12,13; Gal 3,1-2; Ef 1,13-14; Tit 3,5)
c. Heilagi Andin arbeiðir fyri at skapa góðan ávøkstur í lívi teirra, sum hoyra Jesusi til.
Heilagi Andin virkar í lívinum hjá Guds barni fyri at skapa sunnan ávøkstur. Tað er eitt sinnalag, ið elskar Gud og næsta sín í verki. (Róm 8,1-17; Gal 5,16-26)
d. Heilagi Andin ger út Guds børn til tænastu fyri Jesus og gleðiboðskapin. Hann gevur hvørjum einstøkum eina ella fleiri náðigávur, ið skulu tæna Kristi likami.
Tað er eisini Heilaga Andans gerningur at kalla tey trúgvandi til tænastu fyri Jesus og veita teimum førleikar og styrki til hesa tænastu. Náðigávurnar eru fyrst og fremst til uppbyggingar fyri Kristi likam. (Jóh 15,26-27; 1 Kor 12-14; Ef 4,7-16)
e. Heilagi Andin gevur eitt margfeldi av náðigávum. Tó at tær boðandi náðigávurnar hava størri týdning enn aðrar, skulu vit tráa eftir øllum náðigávunum.
Sambært Nýggja Testamenti eru náðigávurnar ymiskar. Tað er ein ávís raðfesting í týdningi av náðigávunum. Kortini skulu vit tráa eftir teimum øllum og ikki forða nakrari náðigávu, ið er til uppbyggingar. (1 Kor 12,28-31; 14,1-25.39; Ef 4,11-16)
Frelstur við trúgv
a. Av óendaliga kærleika sínum til øll menniskju sendi Gud son sín í heimin at gera allan heimin sáttan við seg.
Gud vil, at øll menniskju skulu verða frelst. Tí tók Jesus allar heimsins syndir á seg og doyði í syndarans stað, tí er øll skuld okkara kvittað. (Róm 3,23-24; 2 Kor 5,14-15.19; 1 Tim 2,4-6; Hebr 2,9)
b. Frelsan er av náði eina. Grundað á Krists verk verður syndarin frelstur.
Jesu fullgjørda frelsuverk á Golgata er einasta frelsugrundarlag. Eftir syndafallið hvørki vil ella kann eitt menniskja sjálvt koma til Guds. Tí má Guds Andi kalla tað til Jesus við gleðiboðskapinum. Frelsan er ókeypis og óuppiborin, hon er ikki av trúnni í sjálvum sær, heldur ikki av angri, bøn, bót ella øðrum andligum venjingum, men eina av náði. (Róm 3,19-31; 4,16; 11,6; Ef 2,8-9; Ják 1,18.21; 1 Pæt 1,23-25)
c. Syndarin verður frelstur við trúgv eina. Trúnna skapar Guds Andi við gleðiboðskapinum um Jesus.
Syndarin tekur ímóti frelsuni við trúnni. Trúgv er fyrst og fremst álit á Kristus og boðskapin um hann. Trúgvin er sum ein tóm hond, ið tekur ímóti eini veldigari gávu, tí er tað ómøguligt at koma fram fyri Gud uttan trúgv. Guds Andi leggur trúnna í hjarta syndarans við at boða honum ta fríu frelsuna í Jesusi Kristi. (Róm 1,16; 3,19-31; 4; Ef 2,8-9; Hebr 11,6; Ják 1,18.21; 1 Pæt 1,23-25)
d. Náðin og trúgvin eru neyðug alt lívið hjá Guds børnum.
At vaksa í kristnari trúgv er at verða støðugt meira tengdur at Kristusi og frelsandi náði hansara. Gerningar frelsa hvørki fyri ella eftir umvendingina. (Róm 8,1; 11,6; Gal 3; 1 Jóh 5,11-12)


text:
Næmingaráðið á universitetinum har Solveig gongur skipaði í vikuskiftinum fyri gongutúri til úrvaldar enskar bókhandlar. Vit hittust um tveytíðina leygardagin. Tríggir grikkar, tveir føroyingar, tveir bretar og ein íri. Hatta ljóðar sum byrjanin til eina skemtisøgu, men henda leygardagin var tað ramur álvari. Gongutúrurin til fyrsta handilin á túrinum vardi einar 15-20 minuttir. Umrøddi handil var Berkeley Books of Paris í Latínarakvarterinum.
Berkeley Books er ein sjarmerandi lítil búð við einum spennandi úrvali av 2nd hand bókum. Ikki nakar stórur handil, so tú villist ikki millum hyllarnar, men tað sum stendur á teimum er forkunnugt. Bíligt eisini, tí tað er 2nd hand og verður ikki handlað víðari fyri okursprís. Eg leitaði mær gjøgnum "Poetry" hyllina, og meðan eg stóð har kom eg fram á eina bók, ið tyktist at skara framum hinar; Arthur Rimbaud Collected Poems.
Arthur Rimbaud (1854-1891) yrkti allan sín máttuga skaldskap sum blaðungur. Hann debuteraði einans 15 ára gamal, og gavst at yrkja longu sum 21 ára gamal. Hann gjørdi balladu allastaðni hann fór, livdi eina fjakkandi og rótleysa tilveru, og doyði bert 37 ára gamal. Hesi viðurskifti hava tilsamans ført við sær, at hann hevur fingið ein legendariskan status. Rimbaud hevur íblást listamenn sum Pablo Picasso, Dylan Thomas, Jack Kerouac, Allen Ginsberg, Bob Dylan, Van Morrison og Jim Morrison.
Solveig gjørdi meg harumframt varhugan við tónleikabøkurnar, ið stóðu nærhendis diskinum, og eg fór yvir hagar at granska nærri. Har vóru ikki nógvar, men onkrar áhugaverdar. Aftur her var ein, ið skaraði framum hinar.
Ein onnur bók, ið hon fann var Musée d'Orsay - Impressionist and Post-Impressionist Masterpieces, ið inniheldur úrvaldar málingar frá Musée d'Orsay, ið vit ætla at vitja meðan vit eru her. Musée d'Orsay hýsir nógvum kendum málningum hjá eitt nú Degas, Cézanne, Renoir, Gaugin, Van Gogh, Matisse, Monet o.ø. At hava úrval av teimum í bókaformi kann vera ein góður máti at orientera seg.
Berkeley Books er faktiskt ein avleggjari av tí størra handlinum San Francisco Books Co., so hetta var ein ikki heilt ólík uppliving. Handilin var stovnaður av amerikanskum expats í París í 2005, og hann vísti seg frá síni bestu síðu henda dagin (tað ger hann nokk flestu dagar). Hyllar omaná hyllar við 2nd hand bókum, hugnalig atmosfera og stak sømiligir prísir. Vit steðgaðu ikki leingi, men her kundi man sagtans brúkt ein tíma ella báðar tveir, at leita seg ígjøgnum hyllar og rúm við bókum. Eg fann skjótt leiðina til tónleikasektiónina, og aftur her var fongur.
Leiðin gekk víðari, og triði handilin á skránni, nú tað var við at líða út á seinnapartin, var Gibert Jeune. Ella tað vil siga tann eini Gibert Jeune handilin, tí har eru tríggjar deildir, ið liggja rímiliga tætt við hvørja aðra á ávikavist Place and Quai-St. Michel og boulevard St. Denis. Vit vitjaðu deildina, ið m.a. selur nýggjar enskar bøkur á 1. hædd. Í onkrum av hinum fær man sum skilst eisini enskar 2nd hand bøkur. Aftur her var talan um eitt forvitnisligt úrval, men hetta vóru nýggjar og tískil eitt sindur dýrari bøkur, umframt at handlarnir eru stórir, so tað tekur tíð at finna runt í teimum. Eisini vóru nakrar bøkur longu keyptar. Tað gjørdist tískil bert til kagan hesuferð.
Fjórði og seinasti handilin, ið vit skuldu vitja henda dagin, var eisini tann kendasti. Shakespeare and Company nærhendis Notre Dame kirkjuni er uttan samanbering kendasti enski bókhandilin í París. Handilin hevur eina forvitnisliga søgu, kendir rithøvundar sum Ernest Hemingway, Ezra Pound, og James Joyce plagdu at halda til har, og er í dag eisini at fata sum turistattraktión. Hetta vísti seg eisini í verki hendan leygardag seinnapart, tí tað sá soleiðis út uttanfyri:


text:
Summi barna- og ungdómsminni sita fastari enn onnur, og eitt av teimum, sum eg minnist serliga væl, var, tá ið danska “fregattin” Niels Ebbesen í 1961 skeyt eftir skotska trolaranum Red Crusader. Hendingin, sum fór fram norðan fyri Vágoynna, var serlig. Niels Ebbesen tók trolaran Red Crusader, sum fiskaði innanfyri føroyska seks fjóðringa fiskimarkið, sum var fiskimarkið í 1961. Manning frá verjuskipinum varð sett umborð á Red Crusader, men tá ið kósin skuldi setast ímóti Havnini, vórðu donsku vaktarmenninir stongdir inni í rúmi, og Red Crusader setti kós ímóti Skotlandi.
Niels Ebbesen skeyt tá við skørpum eftir skotska trolaranum og raksti trolaran. Tvey ensk krígskip, sum vóru á leiðini, komu skotska trolaranum til hjálpar, og tá ið dansku vaktarmenninir vóru slopnir umborð aftur á Niels Ebbesen, helt Red Crusader leiðini ímóti Skotlandi við Niels Ebbesen í hølunum. Tá ið Niels Ebbesen kemur í skotskan sjógv, leggur danska skipið stilt, og nú byrjar drúgt politiskt stríð millum Bretland og Danmark um hendingina.
Danska stjórnini mótmælir fyri bretsku stjórnuni, men aftursvarið fra bretska undirhúsinum er, at tað er ótilgevuligt, at danska vaktarskipið skeyt eftir Red Crusader. 31. mai liggur Niels Ebbesen í skotskum sjógvi, og 2. juni verður Niels Ebbesen biðin at koma til Danmarkar. Bretska stjórnin góðtekur, at serlig altjóða nevnd verður sett at kanna málið út í æsir. 15. november sama ár kemur altjóða kanningarnevndin til niðurstøðuna, at ikki eru prógv fyri, at skotski trolarin fiskaði innanfyri føroyska fiskimarkið.
Nevndin kom eisini til niðurstøðuna, at sjálvt um danskir vaktarmenn vóru læstir inni í rúmi umborð á Red Crusader, átti Niels Ebbesen ikki at skotið eftir trolaranum. Føroyingar eru í øðini, tí teir halda, at niðurstøðan hjá kanningarnevndini einki hevur við veruleikan at gera, men at danska stjórnin fellur til kníggja fyri bretsku stjórnini. Málið um Niels Ebbesen og Red Crusader endar í politiskari semju millum Danmark og Bretland, har øll krøv landanna millum verða slept. Í Føroyum er nógv at lesa í bløðunum og hoyra í útvarpinum um hendingina. Ùtvarp Føroya sendi tó ikki sum nú allan dagin.
Hákun Djurhuus var tá løgmaður í Føroyum, og hann boðar frá, at Føroyar í næstum fer at flyta út føroyska fiskimarkið frá seks fjórðingum út á tólv fjórðingar. Skotskir fiskimenn eru í øðini, tí føroyski landgrunnurin var besta heimabeiti hjá skotsku trolarum. Skotar vildu ikki góðtaka uttan stríð, at føroyingar fluttu út fiskimarkið. Føroyar fekk tólv fjórðinga fiskimark í 1964 og tveyhundrað fjórðinga fiskimark í 1977.
Skotska fiskivinnan merkti sviðan, at trolarar ikki sluppu at fiska í føroyskum og íslendskum sjógvi. Skotar bardurst ímóti, og serligt hart stríð var við íslendingar, men skotar taptu at enda. Skotar hildu sjóøkið millum Íslands, Føroya og Skotland vera aljtóða økið, og at Ísland og Føroyar ikki høvdu rætt at kanna sær so stórt sjóøki.
Sum smádrongur minnist eg skotsku trolararnar liggja við bryggju í Havn, og eisini síggi eg fyri mær stóra ljóshavið frá nógvu russiskum sildaskipum eystanfyri Nòlsoynna beint uttan fyri seks fjórðinga fiskimarkinum. Seks fjórðingar er ikki longri teinur enn av Molanum í Havn og út á Borðuna. Vit plagdu at geva skotsku fiskimonnunum tendrarar í bíti við sjokolátu. (Vagnur)


text:
Thordis Dahl Hansen
Inläst på färöiska av Brynhild Dahl Jacobsen
Og føroyingarnir sjálvir vóru eisini sera spentir til hesa løtuna. Øll høvdu fingið sær tær serligu sólarmyrkingarbrillurnar.13
Tað vóru nógv, sum sóu tann tiltikna diamantringin. Myndin vísir diamantringin fyri fulla sólarmyrking.19
Tá ið mánin kom fyri sólina, gjørdist tað myrkt, og tað kendist kaldari - og so sera friðarligt. Ein stórsligin løta!21
Í 1954 var eisini full sólarmyrking í Føroyum. Eitt, fólk siga seg minnast frá tí sólarmyrkingini, var, at hønurnar fóru inn.27
Listakvinnan Sigrun Gunnarsdóttir gjørdi tveir málningar við íblástri úr frásøgnum frá sólarmyrkingini í 1954.29
Frímerkjadeildin hjá Posta gav eitt serligt sólarmyrkingarfrímerki út. Listafólkið er Martin Mörck.31
Hevur full sólarmyrking nakrantíð verið beint við, har tú býrt ella í landinum, har tú býrt?35
Foto/ Myndir/ Asseq/ Valokuva/ Guvvieh:
S1+4+14+18+20+22+24+34: Stig Eltør
S6+32: ©2015 NASA - TerraMetrics, Inc.
S8: Thordis Dahl Hansen
S10: Torbjørn Jacobsen
S12: David Reinert Hansen
S16: Heini Nygaard
S26: Torshavn.fo
S28: Sigrun Gunnarsdóttir
S30: Martin Mörck/ Stamps.fo


text:
Triðja ársfjórðing vóru árstíðarjavnaðu lønirnar 1,9 milliard kr. Tað eru 25 milliónir meira enn í øðrum ársfjórðingi. Framgongdin er 1,3%. Tað hevur verið framgongd í øllum ársfjórðingum í ár. Í fyrsta ársfjórðini var framgongdin lítil, bert 0,2%, men bæði øðrum og triðja ársfjórðingi hevur framgongdin verði trivalig, ávíkavist 2,4 og 1,3%.
Byggivinnan vaksin næstan 12%
Lønirnar eftir vinnugrein eru ikki árstíðarjavnaðar, so her verður árið higartil samanborið við sama tíðarskeið árini frammanundan.
Fyrstu tríggjar ársfjórðingar í 2014 vóru útgoldnar 5.543 milliónir í lønum, tað eru 244 milliónir fleiri enn sama tíðarskeið í 2013. Framgongdin er 4,6%.
Í byggivinnuni eru higartil í ár útgoldnar 684 milliónir, tað er 72 fleiri enn sama tíðarskeið í fjør, framgongdin er 11,8%.
Í fiski- og alivinnuni og í privatu tænastuvinnunum er framgongdin um 5%, meðan tað innan almennar tænastur er eini framgongd upp á 2%
Fiskiskapur afturgongd í triðja ársfjórðingi
Verða teir tríggir ársfjóðringarnir í ár samanbornir við ársfjórðingarnar í fjør, sæst, at bæði í 2013 og 2014 vórðu útgoldnar um 160 milliónir í hýru fyrsta ársfjórðing. Í øðrum ársfjórðingi í 2014 var munandi meira útgoldið. Framgongdin fyrra hálvár i ár var 8%.
Í triðja ársfjórðingi í ár hava hýrurnar ikki hilnast so væl, sum triðja ársfjórðing í fjør. Í ár eru 11 milliónir færri útgoldnar. Góða framgongdin fyrra hálvár er tódnað úr 8% niður í 2,5%.
Ein av orsøkunum til afturgongdina í triðja ársfjórðingi er, at munandi minni er fiskað av makreli og sild higartil í ár. Orsøkin er helst, at veiðan er flutt til seinni í heyst.
Stutt um árstíðarjavning og trendin
Árstíðarjavnað tøl eru reinsað fyri árstíðaravvik, sum t.d. afturvendandi sveiggið í virkseminum millum vár og summar, heyst og vetur. Hetta merkir, at til ber at hyggja eftir gongdini mánað fyri mánað, uttan at samanberingin verður órógvað av regluligum sveiggjum millum árstíðirnar.
Í trendinum er harumframt lagt upp fyri øðrum óreglusemi í mánaðarligu tølunum, og tá sæst tann undirliggjandi langtíðargongdin í lønunum.
Til ber at lesa meira um árstíðarjavning her.


text:
Ingi Samuelsen
19.06.2017 - 09:50
Ítróttur > Ítróttur > Fótbóltur
Í dag verður gjørt av, hvørjum Víkingur skal spæla ímóti í fyrsta undanumfari til stóru Champions League kappingina í fótbólti.
Við tað, at Víkingur hevur góð úrslit at vísa á frá fyrr av, er liðið í pottinum við betru liðunum, tá lutakastið verður klokkan 11 í dag.
Víkingur er í potti saman við The New Saints úr Wales, Linfield úr Norðurírlandi, Hibernians av Malta og FC Santa Coloma úr Andorra. Og liðini, sum Víkingur kann møta eru:
Alaskert úr Armenia, La Fiorita úr San Marino, Europa úr Gibraltar, FCI Tallin út Estlandi og Trepça ’89 úr Kosovo.
Í dag verður eisini drigið um hvussu liðini møtast í næsta umfari, ið verður kallað fyrsta undanumfar. Millum meistaraliðini, sum Víkingur kann møta, um liðið kemur víðari eru FC København, Celtic, Malmö FF, Rosenborg og FH Hafnarfjörður.
Klokkan 12 verður drigið í hinari kappingini, Europa League.
NSÍ er komið í bólk 8 við hesum møguligu mótstøðuliðum: Stjarnan úr Íslandi, St. Johnstone úr Skotlandi, Olimpija Ljubljana úr Slovenia, Dinamo Minsk úr Hvítarusslandi og Crusaders úr Norðurírlandi.
B36 er komið í bólk 9 við hesum møguligu mótstøðuliðum: IFK Norrköping úr Svøríki, Odd úr Noregi, HJK Helsinki úr Finnlandi, Ferencváros úr Ungarn og Nomme Kalju úr Estlandi.
KÍ er komið í bólk 10 við hesum møguligu mótstøðuliðum: AIK úr Svøríki, Shaktyor Soligorsk úr Hvítarusslandi, KR Reykjavík úr Íslandi, Lyngby úr Danmark og Levadia Tallin úr Estlandi.


text:
Í heyst verður tað eisini møguligt at taka Búskaparbreyt á Miðnámsskúlanum í Suðuroy.
Landsstýriskvinnan í mentamálum, Rigmor Dam, heitti Miðnámsskúlanum á at kanna um undirtøka er fyri at stovna eina 2 ára Búskaparbreyt í Suðuroy. Ein kanning varð sett í verk, umsóknir komu inn og nú er tað greitt, at grundarlag er fyri hesu útbúgving.
- Tað hevur alstóran týdning, at vit halda fram at menna útbúgvingartilboð um alt landið. Samgongan hevur sett sær sum mál at styrkja fólkavøksturin og fáa eitt javnari kynsbýti. kynsbýti. Ikki minst er hetta neyðugt í Suðroynni, har avbjóðingarnar eru størri enn í restini av landinum, staðfestir Rigmor Dam, landsstýriskvinna í mentamálum.
- Góð útbúgvingartilboð fáa okkara ungu at støðast, og tey kveikja eisini nýggjar vinnumøguleikar, og tí eri eg fegin um, at Miðnámsskúlin í Suðuroy, umframt náttúrubreyt, hugbreyt og FHS yrkisnám, eisini fer at hava lesandi á eini búskaparbreyt, sigur landsstýriskvinnan.


text:
Nýggj bók: SERSTØK FÓLK Í BÍBLIUNI
ZACHARIAS ZACHARIASSEN, SÁLI, VIÐ NÝGGJARI BÓK!!
"SERSTØK FÓLK Í BÍBLIUNI" kemur í bókahandlarnar 19. desember!
Zacharias legði seinasta arbeiðið til rættis í hesi bók, áðrenn hann andaðist tann 21. august 2017. Jógvan, sonurin, skrivaði bókina lidna og gjørdi hana klára til útgávu.
Zacharias elskaði at tosa og tala um persónar í Bíbliuni, og alt lív sítt ferðaðist hann millum samkomurnar og segði frá undurfullu søgunum í Gamla og Nýggja Testamenti. Ikki bert elskaði hann søgurnar, men hann elskaði lærdómin í teimum – líðingarnar, trúnna, tolið, troystina og vónina.
Serliga elskaði hann at samanbera Kristus við persónarnar í Bíbliuni og vísa á, hvussu teir avmyndaðu Hann á ein so dýrabaran hátt. Og so heitti hann á tey trúgvandi um at halda fast við vónina um afturkomu Jesusar og endaði altíð við eini áheitan til teirra, sum ikki kendu Kristus, um at venda við av síni egnu leið og við trúgv á Jesus og Hansara fullgjørda verk á Golgata at gerast barn Guds.
Partur av hesum
lívskalli Zachariasar kemur nú út í bókini "Serstøk fólk í Bíbliuni", ið telur 285 blaðsíður.
Bókin kann keypast í øllum bókabúðum kring landið. Hon verður fyrst send teimum, sum eru limir í bókaringinum hjá Leirkerinum.


text:
Stóra takið hjá høvuðsstaðnum er at røkja og menna teir stóru býirnar í kommununi, – sum eg skal koma nærri inn á í seinni greinum. Men tað er eisini sera týdningarmikið at røkja og menna tær smærru bygdirnar, sum hava lagt saman við Tórshavnar kommunu.
Hesar hava sín serstaka leiklut í kommununi. Fyrst og fremst skapa tær fjølbroytni í kommununi og økja um trivnaðin hjá fleiri borgarum. Tær geva kommununi bygdalív og bygdamentan. Tær geva borgarunum møguleika at velja annað stað at búgva í enn í “stór”býnum; samstundis sum bygdafólkið hevur møguleika at gera nýtslu av teimum aktivitetum, sum stórbýurin bjóðar.
Valevnini hjá Tjóðveldi í Suðurstreymi skipaðu fyri veljarafundi í Sólarmagn á Velbastað. Sum valevni fingu vit høvi at lurta eftir borgarum av Velbastað og úr Kirkjubø. Hetta eru tvær vælumtóktar bygdir við lutfalsliga spennandi tilboðum.
Á Velbastað eru ikki færri enn tveir skúlar harav annar er frískúli og hin er vanligur fólkaskúli. Har veksur fólkatalið støðugt, samstundis sum fleiri hús eru í gerð.
Kirkjubø er hinvegin kent fyri sína søgu, fornminni og mentan. Hesi virði draga fólk úr allari verðini til landið og til kommununa – árið runt. Sum partur av ferðavinnuni og sum okkara stoltleiki eiga vit at gera alt fyri a varðveita, viðlíkahalda og gera brúk av hesum søguliga stað.
Eru fyrimunir við at búgva á bygd, so hevur tað eisini sínar avbjóðingar. Á fundinum var ynski frammi um, at bygdirnar vestanfyri verða umtalaðar og viðfarnar sum bygdir – ikki sum býlingar. Hetta kundi verið sæð aftur í at t.d. ein maður ella kvinna, sum býr í øðrum av bygdunum verður sett av til at taka sær av at viðlíkahalda bygdirnar. Gjørt tað, sum vanligir kommunumenn gera: tikið sær av at reinsa rennir, hildið kirkjugarðin, sett skelti upp o.a. átrokandi og fyrifallandi. Tað er jú á staðnum at tørvurin sæst, og ynskini eru. Og er tað ov langt frá bygdunum yvir á Vaglið, tá borgarin skal hoyrast, so er lættari at koma á tal við tey, sum búgva á staðnum.
Hetta er nakað, sum Tjóðveldi fer at arbeiða við, tá vit koma til valdið aftur í Tórshavnar kommunu eftir 1.januar.
Annita á Fríðriksmørk, valevni til býráðsvalið.


text:
Vitjan á SEV - 9. flokkur
06. Des 2017
9. flokkur í Kollafjarðar skúla var í dag (5. des 17) á árligu vitjanini hjá SEV í Húsahaga, har Kristianna Rein undirvísti. ...
les meir
Talvkapping í Eysturskúlanum - 4. flokkur
24. Nov 2017
Í morgun (24-11-17) vóru dreingirnir í 4. flokki við í stórari talvkapping í Eysturskúlanum. Helgi Dam Ziska skipaði fyri og uml 90 luttakarar vóru...
les meir
Tilboð um skeið í CD-orð.
22. Nov 2017
Um áhugi er, verður skipað fyri skeiði í CD-orð 2 tímar um vikuna frá viku 2 til 10.Málbólkur:Allir næmingar í Kollafjarðar skúla, ið hava fingið...
les meir
Jólasøgukapping 2017
20. Nov 2017
...
les meir
Samheiti - 3. flokkur 2017
06. Nov 2017
Samheiti er eitt navnorð, men eisini eitt samansett orð, ið merkir næstan tað sama sum.Her situr triði flokkur og arbeiðir. Tey sprota samheiti – onkur...
les meir
5. flokkur tekur epli upp
28. Okt 2017
Í vár settu vit epli niður, tá ið vit høvdu náttúru og tøkni, og nú var tíðin komin at taka tey upp. Í fjør...
les meir
Rúmdarferðin hjá Chappari
28. Okt 2017
Listaleypurin á vitjan 26.10.2017 Hósdagin fingu 1. og 2. flokkur og skúlabólkurin í barnagarðinum vitjan av Listaleypinum, sum kom við einum bussi, sum var...
les meir
Sangløta við luttøku av Báru Silvansdóttir og Holgar jacobsen
27. Okt 2017
Í dag var sangløta í skúlanum. Vit høvdu vitjan av Báru Silvansdóttir og Holgar Jacobsen. Tey framførdu tríggjar sangir fyri okkum. Vit sungu eisini fleiri...


text:
Likka (lat. Larus fuscus L; da. Sildemåge) er nógv minni enn bakur, ljósari á kápuni og hevur gul bein. Hon kemur higar fyrra partin í apríl, og seinasta partin í mai fer hon at reiðrast. Best dámar henni á turrum, nøkurlunda sløttum haga; ofta eiga har heilir flokkar, men ikki gera tær sær reiðrini nær við hjá hvørjum øðrum. Seinast í mai og fyrst í juni verpur hon 3 egg. Eftir 27 døgum koma ungarnir út bleikt morgráir á liti. Bæði tí at føði teirra — eftir spýggjuni at ætla — er mest grasormur, og tí at likka taðar víða um, har hon eigur ella heldur seg til, ger hon sjónligt gagn í haganum — eyrskruv kann verða til grønan vøll, tá hon hevur reiðrast har eitt tíðarskeið. Men nú í seinnu tíðini er hon so nógv nørd, at henni treingist um føði, og tí ger hon seg inn á onnur fuglareiður.
"Eina ferð sat eg við eitt likkureiður og tók eggini upp í hondina til at føla, um ungarnir skjótt fóru at koma út; tá fleyg eitt tjaldur tvær ferðir niður yvir meg og sló meg á høvdið við veinginum. Hetta man vera orsøkin til, at likkur lata tjøldur, sum eiga nær hjá teimum, fáa frið, men ræna tjaldursreiður, sum eru langan veg burtur."
Har sum útróðrarbátar koma at landi, og har sum fiskur verður turkaður, flykkist hon nógv uppiyvir. Stundum leitar hon at húsum at fáa sær okkurt etandi, og ikki man tað vera sørt, at hon nú og tá nápar sær ein høsnarunga. Summir siga, at hon eisini drepur ússalig smálomb; og nú meinar mangur maður, at tað átti at verið minkað um hana.
Mót vetri rýmir hon suðureftir; likkur, merktar í Føroyum, eru skotnar við Frankaríkis og Portugals strendur.
Úr: Mikkjal á Ryggi: Fuglabókin, Dýralæra II. 1951.
Másasløgini eru um flestu vegir lík teimum klófuglum, ið hagafuglar eru, og kunna við røttum verða nevndir hagafuglar; um eini tvey av teimum verpa í bjørgunum, so síggjast tey stundum í stórum flokki sita í haganum. Í mongum eru tey hvørjum øðrum lík. Øll hava tey sama vakra vakstrarlagið og langar veingir; tá ið tey sita, røkka teir aftur um velið. Øll hava tey eitt lætt og vakurt flog — kunna sveima langan veg, uttan at veingirnir síggjast rørast. Tó at gongulagið er gott, gera tey lítið av at ganga — halda seg mest í luftini ella á sjónum. Tey kunna svimja skjótt, og eru so lættfloytt, at tað ber lítið ella einki til at kava. So føða tey seg av fongi, sum tey taka oman á ella nær undir vatnskorpuni — aftur at tí, sum tey vinna sær uppi á landi. Eggini eru 2 ella 3, grøn ella brún ella harímillum, við nógvum dimmum blettum.
Øll sløgini, ið higar koma, eru grá ella blálig á bakinum. Summi eru stórir fuglar, summi miðalstórir. Tey stóru sløgini hava øll gult nev við einum stórum reyðum bletti hvørjumegin á undirnevinum og króki á yvirnevinum. Annars eru tey á sumri hvít allar staðir, á vetri gráflekkut um høvur og háls. Ungfuglur teirra, nevndir skurar, eru grásprøklutir ella morsprøklutir og hava grátt nev.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
Eftirløn og tryggingar
Eftirløn
Hvønn livifót ynskir tú tær, tá ið tú fert uppá pensjón?
Árini ganga skjótt og áðrenn tú veitst, hevur tú rokkið eftirlønaraldur. Men hevur tú fyrireikað teg til henda partin av lívinum? Nøkur vilja siga ja, meðan onnur ivast - og tey flestu gáa kanska als ikki um spurningin...
Endamálið við EftirlønarKontu er, at tú kanst fáa eitt betri peningaligt rásarúm til eldraárini.
Eftir 1. januar 2014 er tað eitt lógarkrav, at persónar millum 21 ár og fólkapensjónsaldur, rinda minst 1% av inntøkuni til eftirløn. Talan er bæði um A- og B-inntøku. Tað er tó ikki krav at gjalda eftirløn um inntøkan er lægri enn kr. 3.000. Tað er heldur ikki eitt krav at gjalda eftirløn av hvørjari inntøku, um tú ert yngri enn 21 ár. Persónar, ið eru føddir fyri 1. januar 1954, hava tó ikki skyldu til at spara saman til egna eftirløn.
Eftirlønargjaldið hækkar 1% stig hvørt ár, t.v.s. at eftirlønargjaldið í 2015 er 2%, í 2016 3% o.s.fr. upp til 15%.
Tað er einki hámark fyri hvussu nógv tú kanst gjalda inn á tína EftirlønarKontu. Og inngjøld í 2012 og 2013 kunnu flytast inn á ta nýggju EftirlønarKontuna.
Tær nýtist ikki at hava lønarkontu í Suðuroyar Sparikassa, fyri at stovna EftirlønarKontu hjá okkum.
Tryggingar
Í Suðuroyar Sparikassa hevur tú nógvir møguleikar at tryggja fíggjarligu framtíðina, um tú brádliga verður sjúk/-ur ella skuldi doyð.
Suðuroyar Sparikassi bjóðar hesi sløg av tryggingum:
Kjarnutrygging, Restskuldatrygging og Viðskiftafólkaftrygging - ið allar eru lívstryggingar, og Bráðsjúkutrygging.
Tað er ikki ein treyt at hava bústaðarlán hjá okkum, fyri at teknað Kjarnutrygging ella Viðskiftafólkatrygging í Suðuroyar Sparikassa.
Suðuroyar Sparikassi samstarvar við Betri Pensjón um tryggingar.
Saman við tínum kundaráðgeva fært tú sostatt avgreitt allar hesar sera týdningarmiklu tænastur á einum staði.


text:
FINA hevur haft pressufund í Lausanne í dag, har tey m.a. greiddu frá nýggju mannagongdini at kanna, merkja og eftirkanna allar draktir, sum svimjarar ætla sær í á heimsmeistarastevnuna í Rom. Sambært SwimNews.com verður mannagongdin, at allar draktir skulu latast inn umleið tríggjar dagar áðrenn stevnan byrjar, at kannast og merkjast av Jan-Anders Manson & co.
Á sjálvari stevnuni verður skipanin so, at svimjararnir fara fyrst í eitt “call room” at fáa merkið scannað, til at tryggja at talan er um somu drakt sum varð latin inn til kanningar, go síðani í næsta “call room” at bíða til kappingin byrjar. Tey vænta at tað fer at leggja 20 minuttir afturat vanligu tíðini at gera seg klár til hvørja kapping, men lova hinvegin eisini, at tað skal verða gjørligt at skifta drakt, um tann fyrr av einhvørjari orsøk ikki verður registrerað sum góðkend.
Fyrireikarnir vænta millum 1300 og 1600 luttakarar á HM í Rom, har metið annars var beint yvir 1000 á HM í Melbourne í 2007. Og tað verður tí eisini nevnt í greinini á SwimNews, at tey fara at brúka allar 10 geilir í innleiðandi um morgunin, til at fáa tað heila at koyra so skjótt sum tað nú einaferð er gjørligt.


text:
13. Mai 2018
Sandoyggin var karmur um kappingina leygardagin 12. mai tá kappast varð í Landavegsúkkling. Tað var sól og bláður himmal tá oyggin bleiv koyrt úr enda í annan, og umaftur.Tað bleiv lagt hart út, og ferðin fór upp beint sum komið var til fyrstu brekkuna, Brekkan...
07. Mai 2018
Tað var hart og gott - og tað var turt.Triðja umfar av GIANT Várkappingini bleiv koyrt í gjár. GIANT Várkappingin er ein kapping har tað bara verður kappast í einkultstarti. Kappast verður í fimm kappingum, harav fýra telja.Vinnarin fær sjey stig, nummar tvey fær fimm...
04. Mai 2018
Fríggjadagin 4. mai byrjar barnavenjingin. Í ár møta vit við Føroya Studentaskúla í Hoydølum. Vant verður í umleið 1 tíma.Venjarar í ár verða:Uni VitalisTórur ThorleifssonHenry BergVant verður hvønn fríggjadag kl. 17. ...
07. Apr 2018
Eftir at tvey umfør av GIANT Várkappingin 2018 eru avgreidd liggur Jan Hjaltalin Olsen samanlagt á odda.GIANT Várkappingin er ein kup kapping, ið er samansett av fimm kappingum, fimm Einkultstartskappingum. Í dag var Kaldbaksbotnur karmur um kappingina.Koyrt bleiv millum Kaldbaksbotn og Kaldbaksbygd. Hesin teinur er...
24. Mar 2018
Tað sigst at Elisabeth Arden eigur orðini. Í dag prógvaði Andrass Joensen at tað er so, tá tað í dag bleiv kappast í einkultstarti.Teinurin var frá Plantusøluni við Hvítanesvegin í Havn til Kaldbak og aftur til Havnar. Hesin teinur verður millum manna kallaður "Einkultsstartsklassikarin".Veðrið var...
10. Mar 2018
Dávur Magnussen gjørdi come back í ársins fyrstu súkklukapping. Eitt come back av teimum góðu. Heilt góðu.Kappingarárið 2018 er nú byrjað. Tað byrjaði við einum braki, kann ein siga. Ferðin var rættiliga høg tá hugsað verður um, at veturin nóg væl er farin afturum, og...
07. Feb 2018
Portalurin skrivar í dag um súkkling, og um at Torkil skal luttaka í stórari altjóða kapping í Italia.Føroya fremsti súkklari, Torkil Veyhe, skal nú veruliga royna seg sum professionellur súkklari. Sunnudagin skal hann fyri fyrstu ferð royna seg saman við nýggju liðfeløgum sínum á liðnum...
08. Okt 2017
Vit tosa um súkkling, og vit tosa um Torkil Veyhe, sum í gjár vann sítt triðja FM heitið í Landavegsúkkling. Hósdagin, fríggjadagin og leygardagin bleiv kappast um føroyska meistaraheitið í Landavegsúkkling. Hósdagin bleiv kappast í Býarsúkkling, fríggjadagin í Einkultstarti og...


text:
Jógvan Hugo Gardar
16.07.2017 - 12:00
Í sambandi við at Kunoyar kirkja 1.sunnudag í advent í ár hátíðarheldur 150 ára føðingardagin, hava ymiskar ábøtur verið gjørdar á kirkjuna.
Arbeiðið at umvæla kirkjuna byrjaði fyrst í februar í ár. Síðan tá hevur gudstænasta verið hildin í skúlanum í Haraldssundi.
Øll ravmagns skipanin er gjørd av nýggjum, nýggjar ljósakrúnur og annað ljós er sett upp. Eisini er kirkjan vorðin málað av nýggjum innan. Hetta arbeiðið er nú komið so væl áleiðis, at gudstænasta kann verða hildin í kirkjuni í dag kl.12.00.
Í hesum sambandinum varð boði til morgunmat í bygdarhúsinum kl.10.30 áðrenn gudstænastuna.
Nakað av arbeiði er eftir at gera uttandura. Ein partur av klædninginum skal skiftast, og kirkjan skal málast uttan.


text:
Føroyskir sangtekstir
- Vágagellan
- Vágsbygd
- Vak meg
- Vak meg ikki
- Vakna rópar vaktarmaður
- Vakrar fruktir veittra, smíla
- Vakrasti dreymur
- Válandi heim
- Valdið er í Jesu hondum
- Vallari (allan veg)
- Vallari, sjá himin fjara
- Vallarin
- Vandaleys er eingin løta
- Vangamyndir
- Vanja
- Vár
- Vár dýrabara móðurjørð
- Vár faðir, hoyr, eg biði teg
- Vár Faðir, vit tilbiðja
- Vár Frelsari og Harri
- Vár Gud er ein veldis Gud
- Vár Gud hevur sagt, og hann halda tað vil
- Vár Guð er føst og haldgóð borg
- Vár Guð er verjan og verndin góð
- Vár Guð so ríkur, góður er
- Vár Guð, í Jesu navni lat
- Vár Guð, sum býr í himli háum
- Vár Guð, sum lívgar fjøll og fjørð
- Vár Guð, tær veri hægsta rós
- Vár Harra Jesus í tí nátt
- Vár Harri, tú, sum einaferð eitt brúdleyp signaði
- Vár Jesus upp er staðin
- Vár krossur stendur fast
- Var tað fyri meg, bert fyri meg
- Var tað ikki vegna offur títt
- Vár trúgv várt fasta álit er
- Vár við lýggjum vindi
- Várgleði
- Várharra hann segði, tað er ikki gott
- Várið kemur
- Várið kom eitt vetrarkvøld
- Várið og lívið
- Varið tykkum! Harrin okkum biður
- Várlig ørindi
- Várljóð
- Várlongsil
- Varmakelda
- Varmasparing
- Várnátt
- Várs harra Jesu minnifest
- Vársins ljóð
- Várt heim tú signa og várt borð
- Vårt land
- Várt land er alfagurt
- Várt móðurmál
- Vart tú við, tá teir drupu Harra mín
- Várvísa
- Vátir logar
- Vatn
- Vatn gav Jesus henni
- Vatn og onnur væta
- Vátt
- Væl fagnað her verið í góðsemislag
- Vælkomin Guðs einglaflokkur ver
- Vælkomin heim
- Vælkomin øll tit – so veitsluklødd
- Vælkomin summartíðin
- Vælkomin vársins vakri mai
- Vælkomin veri her í dag
- Vælkomnir veri, tit gestir úr ymiskum heimum
- Vælsigna heimið várt
- Ved Havnar Bridgefelags 25 års jubilæumsfest
- Veðratátturin
- Vegaðu gøtur teir vitru menn
- Vegin út til krossin
- Vegir niðan snúgva
- Veikur, men tolin eg haldi á
- Veit hon um meg
- Veit, Jesus, mær
- Veitslan
- Veitslan endað
- Veitslusangur dreingjaliðsins
- Veitst tú, at fyri teg eg mátti líða
- Veitst tú, hvat ið tað er, bert at trúgva
- Vel fyri meg tann veg, eg ganga má
- Vel Jesus nú í lívsins føgru ungdómsmegi
- Vel vinin besta
- Veldigt er hans frelsuverk
- Veltingin endað
- Vend títt eyga á Jesus
- Ver eitt himmalljós í heimi
- Ver glað nú, brúður Krists
- Ver heilsað, fagra morgunstund
- Ver mær ein klettur, mín Gud, har eg altíð kann fara
- Ver teitur hugur mín og lund
- Ver tú hjá mær, nú náttin kemur á
- Ver tú mær hjá, nú sólin fór um sýn
- Ver tú, Gud Faðir, Faðir mín
- Ver vælkomið, Harrans ár, fegin fagna vit tær!
- Ver vælkomið, Harrans ár, sum ber fagnaðarboð
- Vera
- Vera í vilja míns Faðirs eg vil
- Verden vil bedrages
- Verdigt, verdigt er Guds Lamb
- Verdugt er
- Verdur at æra
- Verdur ert tú allan heiður og æru
- Verdur, tú Harri, verdur ert
- Verdur, verdur, verdur prís og allan heiður
- Verði ljós, verði her ljós
- Verði tín vilji á jørð sum á himli, Guð faðir
- Verðin dregur
- Verðin í synd enn svevur
- Veri tú altíð mín dýrasta sjón
- Verkamaður alra landa
- Vermir nú ta stirdu jørð
- Vestan fyri Mykines
- Vestfallsbroddur
- Vestmannakvøða
- Vetrarbreytin
- Vetrarkærleiki
- Vetrarljóð
- Vetrarnátt
- Vetur í nánd
- Vetur í væntu
- Vetur um alla leið
- Vetur var í mínum hjarta
- Veturin kom við kulda og kava
- Við áarløk eg siti her
- Við Ádami kom syndin her til foldar
- Við alfaravegin
- Við altar Ísraels
- Við altarið var eg, og Lambið eg sá
- Við arvasynd eg gitin var
- Við borð títt, kæri Harri Krist
- Við deyða Dr. Jakobsens
- Við dyrnar stendur Jesus
- Við Frelsaran kom eg ein dag á fund
- Við Galilea strond
- Við Gengum Tvö
- Við Golgata eg stóð ein dag
- Við hvørt ein song eg hoyri
- Við Jerikovegin ein biddari sat
- Við Jesu føtur at lýða á
- Við Jesu hjarta frið eg fann
- Við Jesu kross har sál mín trygg kann vera
- Við Jordans á mítt eyga sær
- Við Kaspiska Havið
- Við krossin tín, áh, Jesus
- Við krossin, har Frelsarin leið
- Við náði í Guðs hjarta
- Við Noregs køldu strendur
- Við perluportrið mær ein vinur bíðar
- Við reiðrið
- Við Reyðahavs strondina, óttandi sál
- Við silvur og gull ei mín frelsa varð vunnin
- Við songarstokkin móður
- Við tína lið eg eri
- Við tínum hjarta
- Við tjarnareyga
- Við tómum hondum
- Við tráan mítt hjarta minnist hin stað
- Við trónu Guds í Himlinum
- Við vegin
- Víða um lond – í synd og myrkri staddar
- Viðoy
- Viðurkenning
- Víkingaskútan
- Vikuskifti
- Villa gentan
- Villar víddir
- Villingarsjónin
- Vilstur í toku, veikur og troyttur
- Vilt tú ei koma
- Vilt tú ei vera við
- Vilt tú eiga frið við Guð
- Vilt tú eiga Jesus, leysur, glaður, fríur stá
- Vilt tú elska meg, tá stundir líða
- Vilt tú í hjartað frið og hvílu fá
- Vilt tú meg elska
- Vilt tú, at Jesus skal koma tær nær?
- Vilt tú, sál mín, hava ró
- Vilt tú, vilt tú
- Vind op, vind op i rå
- Vinir Guds á ongum sinni møtast skulu síðstu ferð
- Vinir Guðs á ongum sinni
- Vinmannablús
- Vinni eg fram
- Vinur mín Nósi
- Vinur, áh, hvør ert tú sligin
- Vinur, vilt tú okkum møta
- Vís okkum veg Tín
- Vissi tú ikki ert við uppá loysing
- Víst ísraelsfólk í forðum á ferð til Kána’ans land
- Visti tú, hvør Jesu hjarta
- Vit ákalla teg, o, faðir, um frið
- Vit bæði
- Vit eiga Frelsara
- Vit eiga næstan føroyaland
- Vit eiga vón
- Vit eru 200
- Vit eru AB skora sum mest
- Vit eru bert fremmand og gestir
- Vit eru fagrir lundar
- Vit eru heilagt fólk
- Vit eru klovnar
- Vit eru nú so hjartans glað
- Vit eru stríðsfólk Guðs á jørð
- Vit fáa tevatn og breyð
- Vit fara til várt Himmalheim
- Vit ferðast heim
- Vit fingu eini gleðiboð at hoyra
- Vit fingu lív, vit fingu frið
- Vit føroyingar fingu frá fornari tíð
- Vit fylkjast, faðir, um títt orð
- Vit gera klovnafimleik
- Vit hagreidd verða
- Vit Halgan Anda biðja nú
- Vit hava funnið! Lærusveinar søgdu
- Vit hoyrdu várið kalla
- Vit í hjørtum várum fegnast um tað verk, ið her er framt
- Vit í Jesu navni eru savnað her
- Vit í talu og sangi nú heilsa tær her
- Vit koma saman her
- Vit koma, áh, vár Faðir
- Vit leggja út á Jesu kærleikshav
- Vit lesa um ein lítlan mann
- Vit liva nú
- Vit lovprísa tær, Faðir
- Vit lyftu og bóru
- Vit menniskjabørn eru sett her á fold
- Vit minnast
- Vit minnast aftur á ta tíðina, ið fór avstað
- Vit náa málið
- Vit orka
- Vit páskahátíð halda
- Vit prís til Harran syngja
- Vit prísa tær, Faðir, at Sonin tú gav
- Vit prísa tær, Gud
- Vit prísa tær, Gud, sum skapti
- Vit prísa tær, Harri
- Vit prísa vár Jesusi góða
- Vit rógva
- Vit savnast aftur í títt navn
- Vit savnast her hjá tær, Gud
- Vit siga tær takk
- Vit sigla heim
- Vit skulu ei sova burt summarnætur
- Vit slættið øll nú Harrans veg
- Vit standa á kletti, sum skakast ei skal
- Vit sum fremmand á fold kunnu vera
- Vit sum gestir ganga her
- Vit syngja á morgni um Frelsaran kæra
- Vit syngja um kærleika hans
- Vit takka tær, ljósanna Faðir
- Vit takka úti, vit takka heima
- Vit tala um Himmalsins stað
- Vit tær, Faðir, siga takk
- Vit teg vilja æra og tilbiðja
- Vit telja stjørnurnar í kvøld
- Vit trúgva allir á ein Guð
- Vit velta og vit sáa
- Vit venda okkum, Gud, til tín
- Vit vildu Jesus sæð, tá skuggar leingjast
- Vit vilja teg tilbiðja
- Vit viltust
- Vit vita ei, nær stundin er
- Vit vita, at Jesus skal koma í ský
- Vit vóru orsøk
- Vit, Harri, søkja teg í dag
- VM’eren
- Volga, Volga
- Volmar letur eygað aftur
- Vónbrotin, særdur og nívdur eg var
- Vónin
- Vónleyst tað var at liva
- Vónloysi
- Vónloysi – Áræði
- Vov vov
- Vøggugáva
- Vøggugávan
- Vøgguljóð
- Vøggusongur vallarans
- Vøgguvísa
- Vráin